25 февраль, 2021, 14:17\nЁрқин ғалабалар ёдга олинади.\nБу йил мамлакатимиз бўйлаб Ўзбекистон Республикаси давлат мустақиллигининг 30 йиллиги кенг нишонланади. Энг улуғ ва энг азиз байрам арафасида мустақил Ўзбекистоннинг истиқлол йилларида турли соҳаларда эришилган ютуқлари ифода этилган туркум киносолномалар ва ҳужжатли фильмлар тайёрланиши режалаштирилмоқда. Бундан кўзланган мақсад – ютуқлар ўз-ўзидан келмаётганлиги, унга қанча заҳматлар чекиб, машаққатли меҳнатлар натижасида эришилаётгани ҳамда бунинг ортида кимлар турганини халққа етказишдан иборат.\nШу мақсадда ўзбек спортининг ёрқин ғалабалари акс этган ҳужжатли фильм тайёрланиши режалаштирилмоқда. Бу ҳақда Жисмоний тарбия ва спорт вазирлиги ҳамда Миллий олимпия қўмитаси раҳбарияти иштирокидаги ўтказилган онлайн йиғилишида таъкидланди.\nЙиғилишда Жисмоний тарбия ва спорт вазирининг биринчи ўринбосари Равшан Эрматов, вазир ўринбосари Нодир Муротов, МОҚ раиси Рустам Шоабдураҳмонов, МОҚ Бош котиби Ойбек Касимов, шунингдек вазирлик ва қўмитанинг бошқарма бошлиқлари иштирок этди. Суҳбатда 2021 йил юртимизда бўлиб ўтиши кутилаётган халқаро мусобақалар, уларнинг ташкилий масалалари, йил давомида соҳа олдига қўйилган вазифаларни бажариш режалари кўриб чиқилди.\nШунингдек, йиғилиш давомида яқин орада ўтказилиши кутилаётган дзюдо бўйича Тошкент “Катта дубулға” турнири, “Наврўз” халқаро марафони, профессионал боксчимиз Муроджон Аҳмадалиевнинг чемпионлик камарларини ҳимоя қилувчи жангига пухта тайёргарлик кўриш, улар доирасида халқаро спорт ташкилотлари раҳбариятини ҳам юртимизга таклиф қилиб, ўзаро ҳамкорлик алоқаларни янада мустаҳкамлаш борасида атрофлича фикр-мулоҳазалар билдирилди.


ИнтерФУТБОЛ :: Доимо «йўқ» деб айт! Ёхуд «Атлетико»нинг мағрур сардори ҳақида\nМафтункор футбол оламида не-не воқеалар юз бермайди, дейсиз? Умуман, мантиққа зид бўлган ҳақиқатни қандай «ҳазм» қилиш мумкин?\n«Атлетико» - Европа Лигасининг амалдаги ғолиби. Ҳал қилувчи баҳсда («Марсель» - 3:0) «дубль» учун Гризманни мақташ билан овора бўлган мухлислар Габининг сўнгги нуқтасини эътибордан қочиришди.\nБу ҳам майли-я, ҳеч қайси номдор жамоанинг сардори испаниялик «ҳиндулар» етакчисига ўхшамайди. Чунки унинг юлдузлик мақоми доимо шубҳа остида, аммо ўйини - ҳеч қачон!\nБоз устига, унинг айрим фазилатлари хусусида ҳеч иккиланмасдан «йўқ» дейиши мумкин.\n1. ВАЪДАГА ВАФО ҚИЛМАСЛИК\n2017 йилнинг охирида Габининг интервьюси кучли «портлаш»га сабаб бўлганди. Чунки у Европа Лигаси турнирини танқид остига олганди: «Европа Лигасидаги иштирок - бемаънилик. Мусобақада қатнашиш чекимизга тушган экан, ҳар доимгидек фақат ғалаба учун майдонга тушамиз».\nТабиийки, бу мухлислар иззат-нафсига тегди: «У ўзи анчадан бери ҳаммага ақл ўргатадиган бўлиб қолган. Қани, аввал ҳеч бўлмаса финалга чиқиб кўрсин-чи, уддалай олармикан? Кейин танқид қилса, ярашади!» «Ҳиндулар» сардори эътироз билдириб ўтирмади. Лекин турнирда ёрқин ғалабаларни қайд этиб, финалдан сўнг нуфузли кубокни боши узра баланд кўтарди.\nИспаниялик футболчи ваъдага вафо қилибгина қолмасдан, мусобақа хусусидаги ноўрин эътирофини тан олишга ҳам ўзида куч топа олди: «Энди мен Европа Лигаси ҳақидаги салбий фикрларимни ютиб юборишга мажбурман. У пайтда ҳаммамиз мураккаб даврни бошдан кечираётгандик». Ҳа, хатони тан олиш - марднинг иши!\n2. УСТОЗГА ПАНД БЕРМОҚЛИК\nГаби шунчаки, «Атлетико» футболчиси эмас, балки Симеоненинг энг яқин кўмакчиси эканлиги ҳеч кимга сир эмас. Диего футболчилик фаолиятини якунлаётган, Габи эса «Атлетико» сафидан жой олишга уринаётган паллада улар илк бор учрашишди. 7 йилдан кейин икковлон яна Мадридда ўзаро дуч келишди.\n2011 йил уларнинг иккиси учун ҳам муҳим аҳамият касб этди. Чунки Диего мураббий сифатида дебют мавсумидаёқ жиддий синовдан ўтди. Тез орада шогирд Симеоненинг ўнг қўлига айланди: мураббий талабини аниқ тушунади ва жамоадошларига аниқ етказади, уларни руҳан қўллаб-қувватлаб, майдонда ҳам боғловчилик вазифасини адо этади.\nБунинг эвазига Симеоне уни тўлиқ ишонч билан тақдирлади - Габи мунтазам равишда майдонга тушиш имконияти ва сардорлик боғичига эга бўлди. «Габи бир вақтлари мен тўп сурган 14-рақам остида майдонга тушаётганидан кўнглим ғурурга тўлади.\nУ жисмоний ва техник-тактик жиҳатлар бўйича юксак кўрсаткичларга эга, ўйин шиддатига дош беради. Бундан ташқари, катта тажриба эвазига ҳар қандай муаммони бартараф эта олади», - дейди Диего.\n3. НОТЎҒРИ КЎРСАТМА БЕРМОҚЛИК\nГабининг фаолияти фақат «Атлетико» билан боғлиқ эмас: 2007-2011 йилларда у «Сарагоса»да тўп сурган. Фаолиятидаги можаро ҳам шу жамоа билан боғлиқ. ОАВ маълумотларига кўра, 2011 йилда «Леванте» ва «Сарагоса» ўзаро келишилган учрашув ўтказишган.\nЭлитада ўз ўрнини сақлаб қолиш учун Габининг собиқ жамоасини фақат ғалаба қониқтирарди. Қаҳрамонимиз «дубл»ни қайд этиб, керакли натижани таъминлаганди.\nОрадан уч йил ўтгач, Испания прокуратураси Габини кўрсатма беришга мажбур этди. «Клуб мендан нимани талаб қилган бўлса, шуни бажардим», - деди футболчи хотиржамлик билан.\nЖиноий иш ҳанузгача якунига етган эмас, прокуратура маълумотларига кўра, ўйин арафасида мураббий ва тўққиз нафар футболчи (жумладан, Габи ҳам) мукофот пулларини олишди, бир неча кундан кейин эса клуб президентига қайтариб беришди. Пулларнинг кейинги йўналиши маълум эмас.\n4. ТЕРМА ЖАМОАДАГИ ИШТИРОК\nЕвропа Лигаси финалида Габи ўзига хос рекорд соҳибига айланди. Яъни, нуфузли мусобақанинг ҳал қилувчи баҳсида гол урган энг кекса (34 ёш, 311 кунлик) футболчи бўлди. Бундан ташқари, ЕЛнинг кекса ғолиби номинациясида иккинчи поғонадан жой олди. Фрэнк Лэмпард етакчилик мақомида қолди.\nЛекин энг ажабланарлиси, мантиққа мос келмайдигани бу эмас: 35 ёшли футболчи бутун фаолияти давомида терма жамоадан бир марта ҳам таклиф олмаган! Тасаввур қилинг-а, «Атлетико» сардори ҳеч қачон «қизил фурия» либосида майдонга тушмаган.\nТўғри, испаниялик ярим ҳимоячи 20 ва 21 ёшдаги терма жамоада асосий таркиб ўйинчиси бўлган, бироқ бу воқеа 15 йил аввал содир бўлган. «Мен ҳамон Испания терма жамоаси имконият беришидан умид узган эмасман. Майдонга тушиб, жамоага манфаат келтира олишимни исботлашни истайман», - дейди Габи.\nАммо унинг умиди кун сайин сўниб бормоқда. Тўғри, умид бағишлайдиган воқеа ҳам йўқ эмас - Ариц Адурис 35га чиққанида Испания терма жамоасидаги дебютини нишонлади. Боз устига, тарихий воқеа шунчаки оддий ўйинда эмас, қитъанинг бош турнири - Евро-2016да бўлиб ўтди. Габининг Адурисдан нимаси кам?!\n5. «ҚАРИЛИК» МАСАЛАСИ\nГабриэль Фернандес - фаолиятининг энг ёрқин дамларини фахрийлик ёшида қайд этган футболчи. Бу жиҳат унинг ўйини сифатига салбий таъсир ўтказмоқда, деган фикрдан йироқмиз, албатта. Муҳими шундаки, испаниялик ярим ҳимоячи жамоадан кетишни ҳатто хаёлига ҳам келтирмаган.\nКлуб тарбияланувчиси, майдонда ҳам, ечиниш хонасида ҳам жамоанинг ўрнини тўлдириб бўлмайдиган аъзоси, «Атлетико»нинг рамзи - бу таърифларнинг барчаси Габига тегишли.\nҲа, «ҳиндулар» сафида биринчи бўлиб жамоани тарк этадиган Гризманн, фахрий жангчи Торрес, рақиби билан орани очиқ қилишни хуш кўрадиган Коста каби ранг-баранг ўйинчилар кўп. Лекин сўнгги нафасигача жамоада қоладигани ягона. У ҳам бўлса - Габи!


ТераТавсиф: Xiaomi Redmi Note 9S (2-қисм) - Terabayt.Uz\nТераТавсиф: Xiaomi Redmi Note 9S (2-қисм)\nXiaomi Redmi Note 9S смартфонининг тавсифи давом этади. Тавсифнинг бошқа қисмлари билан бу ерда танишинг.\nҚуйида смартфон дисплейи, карнайи, аккумулятор автономлиги ва қувватланиш, шунингдек, дастурий таъминоти ва унумдорлиги ҳақида суҳбатлашамиз.\nRedmi Note 9S 6.67 дюймлик катта IPS LCD экранга эга. Экран тепасида селфи камера учун айланасимон туйнук очилган. Дисплей резолюцияси кенгайтирилган 1080p бўлиб, 2,400х1,080 пикселни ташкил қилади. Пиксел зичлиги эса 395 пиксел/дюймга тенг.\nКамера тирқиши атрофи ёритилиши бир текис эмас, бу, айниқса, оқ фонларда яққол сезилади. Агар ушбу смартфонни сотиб олмоқчи бўлсангиз, бу камчиликка тайёр туринг.\nRedmi Note 9S дисплейини Gorilla Glass 5 шишаси ҳимоялаб туради, лекин қадоқлашдан олдин Редми қурилмани юпқа экран протектори билан ҳам қоплаб қўяди. Қаҳрамонимиз экрани HDR10'ни қўллаб-қувватлайди.\nXiaomi бу смартфон экранининг контраст нисбати 1500:1 бўлишини ваъда қилганди, ўтказилган синовларда ҳам айнан шунга яқин кўрсаткич қайд этилди. Максимал ёруғлик 420 нит атрофида, қора ранг даражалари эса 0.3 га тенг. Автоматик Ёруғлик ёқилганда эса экран янада ёрқинлашади. Бунда, экран ёруғлиги 575 нитга тенг бўлади.\nОқ рангларда эса минимал ёруғлик 1.1 га тенг. Бу қоронғида экранда бирор нимани ўқиш учун айни маъқул даража.\nИшлаб чиқарувчи Redmi Note 9S дисплейи учун уч хил Контраст параметрларини таклиф этади. Автоматик контраст ёқилганда экран sRGB ранглар палитрасини тўғри акс эттиришга қаратилган бўлади ва ўртача deltaE даражаси 5.9 га тенг. Фақатгина ушбу режимда рангларнинг тўйинганлик даражасини (стандарт, илиқ, совуқ) белгилаш мумкин. Стандарт даражада deltaE кўрсаткичи 6.3 га тенг эканлиги ўлчанди. Илиқ даражани танласангиз, кўк ранг анчайин камаяди, лекин бу ранглар тўғри кўрсатилишини оширмайди.\nСтандарт Контраст параметри sRGB ранглар палитрасини аъло даражада тўғри акс эттиради. Бунда, рангнинг тўғри кўрсатилиш даражаси ўртача 2.1 га тенглиги аниқланди.\nXiaomi Redmi Note 9S'ни литий ионли 5,020 мА/соат сиғимга эга каттагина аккумулятор қувват билан таъминлаб туради. Аккумуляторни 18 ваттда тезкор зарядлаш мумкин, лекин қадоқ таркибига 22.5 ваттлик қувватлаш адаптери жойланган. Xiaomi'нинг айтишича, бу зарядчик смартфонлар, ақлли уй аксессуарлари, планшет ва кичик ноутбукларни зарядлаш учун универсал қувватлагич экан.\nБўшаб қолган аккумуляторни 30 дақиқада компания берган зарядчик билан 37% га қувватлаш мумкин. 50 дақиқада қувват миқдори 60% бўлади. Тўлиқ заряд олиш учун эса 1 соат-у 45 дақиқа керак бўлади. Ўтказилган аккумулятор автономлиги синовларида қурилма 127 соатлик натижа қайд этди. Овозли қўнғироқ, видео томошаси ва веб-браузинг амалиётларининг барчасида яхши кўрсаткич кузатилди.\nRedmi Note 9S карнай борасида алоҳида ажралиб турувчи жиҳатга эга эмас. Смартфонга битталик динамик қўйилган бўлиб, афтидан, асосан, баландроқ ўрта тонлар учун созланган. Еттита мусиқа билан ўтказилган карнай баландлиги синовида «Яхши» натижа қайд этилди. Қуйи частоталарда динамик оқсайди, лекин вокаллар яхши.\nЎҚИНГ: ТераТавсиф: Xiaomi Mi Note 10 Lite (3-қисм)\nЭнди эса дастурий таъминот ва унумдорликка тўхталиб ўтамиз.\nMIUI 11 ва Android 10\nҚаҳрамонимиз қадоқдан Android 10 операцион тизими асосидаги MIUI 11 интерфейсида ишлайди.\nЭкран қулфини ён томонга ўрнатилган бармоқ изи сканери билан очишингиз мумкин. Сканерни созлаш ва ишлатиш осон. Бармоқ изи тез ва аниқ ўқилади.\nRedmi Note 9S Қора режимни ҳам қўллаб-қувватлайди. Бу режим ёқилиши билан барча тизим ранглари оқдан қорага ўтади. Бу билан эса аккумулятор қувватини тежаш мумкин бўлади. Қора режим MIUI 11'да янада такомиллаштирилган ва қўллаб-қувватланувчи иловалар сони ошган. Иконкалар ва уларнинг ранглари ҳам ушбу режимга мослаштирилган.\nMIUI 11'да иловалар менюси мавжуд эмас. Барча дастурлар шунчаки Уй экранида жойлашган, лекин уларни жилдларга бирлаштириб қўйишингиз мумкин. MIUI'нинг баъзи версияларида иловалар менюсини ёқиб қўйиш функцияси бор, лекин биз ишлатган глобал ROMда бундай имконият мавжуд эмас экан.\nҚуйида Redmi Note 9S'нинг стандарт Уй экрани кўринишлари билан танишишингиз мумкин. Юқори ўнг томонда об-ҳаво маълумоти виджети жойлашган, чап томонда эса Google қидирув виджети бор.\nАгар турли мавзуларни ёқтирсангиз, Redmi Note 9S'да улардан бирини танлаш имкони борлигидан хурсанд бўласиз.\nБаъзи бозорларда, Xiaomi'нинг аввалдан ўрнатилган иловаларида рекламалар кўрсатилади. Бу компания смартфонлари нархи нисбатан арзон эканлигига компенсация сифатида амалга оширилади. Биз Redmi Note 9S'нинг глобал версияни ишлатиб кўрдик ва бунда фақат Файл Менежери ва Хавфсизлик иловаларида реклама чиқди.\nУнумдорлик ва бенчмарк синовлари\nRedmi Note 9S Snapdragon 720G чипида ишлайди.\nҚурилма чипи саккиз ядроли 2+6 конфигурацияга эга: 2х2.3GHz Kryo 465 Gold ядроси ва 6х1.8GHz Kryo 465 Silver ядролари. График процессори эса Adreno 618. Snapdragon 730'га ҳам айни мана шу GPU ўрнатилган.\nСотувда қаҳрамонимизнинг икки хил хотира конфигурацияси мавжуд: 4/64БГ ва 6/128ГБ.\nSD720G 8 нанометрли процесс асосига қурилган; бу ҳозирда мавжуд энг унумдор процесслардан биридир.\nҚурилма бир неча синовлардан ўтказиб кўрилганида, ўзини аъло даражада намоён қилди. Kirin 810 чипи Snapdragon 720G'дан бироз кучлироқ экан, лекин бу чип Google хизматлари пакетига эга бўлмаган саноқли смартфонларгагина қўйилган.\nГрафик процессори унумдорлиги борасида эса Redmi Note 9S тоифаси учун кучли натижа кўрсатди. Қайд қилинган кўрсаткич рақиб реалме 6 моделлариникига яқин.\nАфсуски, AnTuTu синовида смартфонимиз реалме 6 қурилмаларидан ортда қолди, лекин натижа realme 6 Pro'никига яқин бўлди (у ҳам Snapdragon 720G'да ишлайди). Бу тестда ҳам Huawei'нинг Kirin 810'и ҳаммадан кучли эканини кўрсатди.\nRedmi Note 9S смартфони тоифасига мос даражадаги чипга эга ва деярли барча синовларда зўр натижа қайд этди. Барча смартфонлар учун энг қийин амалиёт — гейминг ҳам бизнинг қурилмада силлиқ кечади.\n«Redmi Note 9S foydalanuvchiga o‘ta arzon evaziga smartfondagi eng ishonchli amaliyotlardan birini taqdim qiladi. Akkumulyator avtonomligi tengsiz darajada, unumdorlik har doim barqaror, katta ekran esa foydalanishga qulay».\nOlcha 2 246 000 so‘m Сотиб олиш\nMediapark 2 255 000 so‘m Сотиб олиш\nRadius 2 266 000 so‘m Сотиб олиш\nAsaxiy 2 405 000 so‘m Сотиб олиш\nOpenshop 2 423 000 so‘m Сотиб олиш\nAmazon 208.01 AQSH dollari Сотиб олиш\nAliExpress 211.25 AQSH dollari Сотиб олиш\nGorilla Glass 5'li chiroyli korpus\nSuv sachrashidan himoya\nKatta va yorqin LCD ekran\nSezilarli darajadagi akkumulyator avtonomligi\nToifasi uchun a'lo darajadagi unumdorlik\nToifasi uchun yaxshi tasvir va video sifati\nEng so‘nggi Android va MIUI\nBir xil narx uchun realme'dan 90Hz ekranli smartfon sotib olish mumkin\nEkran tirqishi atrofidagi yorug‘lik bir xil darajada emas\nQuvvat olish tezligi a'lo daraja emas\nNFC mavjud emas


Аразчи болани қандай тарбиялаш керак? | farzand.uz\nТарбия\t 05/01/2018 0 Sayt admini\n— 10 ёшли қизим жуда аразчи. Сал гапга йиғлайди, ҳафа бўлади, овқат емай қўяди. Уни кўп эркалатишга ҳам қўрқаман. Қандай муносабатда бўлишга ҳайронман…


Ўзбекистонда ETF-фондлар пайдо бўлади - Anhor\nAnhor Все посты Ўзбекистонда ETF-фондлар пайдо бўлади\nЎзбекистонда ETF-фондлар пайдо бўлади\n14 Sentabr 2021\nЎзбекистонда биржа инвестицион фондлари (ETF), шу жумладан олтинга, ипотека облигацияларига, суқуққа (облигацияларнинг ислом эквиваленти) ETF пайдо бўлади. Бу ҳақда Ўзбекистон молия вазирининг ўринбосари Одилбек Исоқов маълум қилди.\nУнинг сўзларига кўра, яқин уч йил ичида 15 IPO, шу жумладан бешта давлат банкининг, учта суғурта компаниясининг, металлургия ва бошқа компанияларнинг IPO лари кутилмоқда.\nБундан ташқари, инфляцияга боғланган облигациялар ҳам чиқарилади, шунингдек брокерлик ҳисобларини онлайн очиш имконияти пайдо бўлади.\n“Tinkoff Инвестиции” маълумотларига кўра, ETF таркибига муайян мулк киради, масалан, нефть, олтин ва ҳатто қаҳва ҳам. Бироқ бундай фондлар кўп ҳолларда турли компанияларнинг акциялари ва облигациялари тўпламидан иборат бўлади. Бу алоҳида олинган бир мамлакат йирик компанияларининг ёки бирданига бир нечта мамлакат гуруҳидаги муайян иқтисодиёт секторида фаолият кўрсатувчи компанияларнинг ёки бутун бир минтақалар, масалан, Жануби-Шарқий Осиёнинг ривожланаётган иқтисодиётларини тақдим этувчи компанияларнинг акциялари бўлиши мумкин.\nБундай фонднинг акцияларини харид қилар экансиз, унга кирувчи барча қимматли қоғозларнинг ҳамсоҳибига айланасиз. Фонд мулкини бошқариш учун комиссия ҳақини тўлаш ETF га инвестиция қилишнинг муҳим ўзига хос хусусияти ҳисобланади. У фондга қараб ўртача 0,1% дан 2% гача бўлган миқдорни ташкил қилиши мумкин.\n«Миллий тикланиш» партияси TikTok ижтимоий тармоғини Ўзбекистон ҳудудида тақиқлашни таклиф қилди


Тожикистон Ўзбекистонга электр энергияси узатишни тўхтатмоқда - UzNews.uz\nБу Вахш ва Панж дарёларида сув камайиб кетгани ва оқибатда Нурек сув омборидаги захира ҳам камайиб кетаётгани билан изоҳланмоқда.\nТожикистон ҳукумати Ўзбекистон ва Афғонистонга электр энергияси узатишни тўхтатаётганини маълум қилди. Бу ҳақда мамлакат ҳукуматининг аҳолига мурожаатида маълум қилинган.\nУшба мурожаатда қайд этилишича, 2019-2020 йиллар куз ва қишда Вахш ва Панж дарёлари сув ичадиган тоғли ҳудудларша жуда кам қор ёққан, бу ўтган йиллар билан таққослаганда 50 фоизини ташкил қилмоқда.\nБугунги кунда Панж дарёсининг тубидаги сув аввалги йиллардагига нисбатан 2000 куб метрга кам, шу жумладан Вахш дарёсида ҳам 800 куб метрга, яъни 50 фоизга кам.\nШунингдек, айни кунларда Нурек сув омборидаги сув захираси ҳам ўтган йилга нисбатан 17 метрга камайиб кетган.\nТожикистон ҳукумати аҳолидан «Барқи тожик» компанияси томонидан Нурек сув омборида кўпроқ сув захира қилиш учун киритилаётган электр энергияси таъминотидаги мазкур чекловни тўғри қабул қилишни сўрайди.\n“Агар бу ҳолат давом этаверса, қишки мавсумда мамлакатда электр энергияси билан боғлиқ жиддий муаммо туғилади. Қиш мавсумида ёзга нисбатан катта муаммолар мавжудлигини аҳоли яхши билади. Яъни, бугун биз оқилона энергия сарфи билан куз ва қишда келажакдаги муаммоларнинг олдини олишимиз мумкин”, дейилади хабарда.\nШу муносабат билан, Тожикистон Республикаси Ҳукумати мамлакат аҳолисига мурожаат қилади ва "Барки точик" компанияси томонидан Нурек сув омборида сувни захира қилиш учун киритилган чекловни тўғри қабул қилишни сўрайди.


Тожикистон афғон қочоқлари учун лагерь қурмоқда - EFFECT.UZ\n. 08:48 | 30.07.2021\nХатлон вилоятининг Жахун туманида лагерь майдони 2,24 гектарни ташкил қилади. Бу ҳақида “Спутник” нашри хабар бермоқда.\nМаҳаллий амалдор маълум қилишича, лагер вилоят ва республика бюджетлари, шунингдек бошқа манбалар ҳисобидан қурилади. Бундан олдин Тожикистон Фавқулодда вазиятлар Қўмитаси раҳбари ўринбосари Эмомали Иброхимзода мамлакат 100 мингта қочоқни қабул қилишга тайёр эканлигини маълум қилганди.\n“Афғонистон чегараси яқинида жойлашган Тожикистон мудофаа вазирлиги полигонларида бугунги кунда Афғонистондан 100 минггача қочқинларни қабул қилиш ва жойлаштириш мумкин”, – деди Иброҳимзода.\n«Мақсадим газни сотмай, халқ манфаатлари учун ишлатиш» - Шавкат Мирзиёев\nТокио-2020: Бобоусмон Батуров мағлубиятга учради (фотогалерея)


Американинг яна бир фармширкати COVID-19 вакцинаси синовларини тўхтатди — Sof.uz\nАмериканинг яна бир фармширкати COVID-19 вакцинаси синовларини тўхтатди\n14.10 14:12 367 Тиббиёт\nАҚШнинг "Eli Lilly" фармацевтика компанияси COVID-19 вакцинасининг клиник синовларини ва кўнгиллиларни жалб қилишни тўхтатди, деб хабар бермоқда Reuters компания баёнотига асосланиб. Ушбу қарор хавфсизлик чоралари билан боғлиқ.\n"Маълумотлар хавфсизлигини мониторинг қилиш бўйича мустақил комиссия (DSMB) ACTIV-3 ни эҳтиёт чораси сифатида рўйхатдан ўтказишни тўхтатишни тавсия қилди", - деди компания вакили Молли Маккулининг баёнотида. "Lilly тадқиқотда беморларнинг хавфсизлиги тўғрисида ғамхўрлик қилиш тўғрисида ушбу DSMB қарорини қўллаб-қувватлайди". Тадқиқотни тўхтатиб туриш сабаблари тўғрисида аниқ маълумот берилмаган.\nАнтитаначага асосланган экспериментал вакцинани ишлаб чиқиш АҚШ ҳукумати томонидан ҳомийлик қилинади. Препарат Regeneron компанияси чиқарган препаратга ўхшайди, у АҚШ президенти Доналд Трампга COVID-19 билан шартнома тузгандан кейин берилган.\nУшбу хабардам кейин Eli Lilly акциялари 13 октабр, сешанба куни Нъю-Йорк фонд биржасидаги кундузги савдоларда 3,8 фоизга тушиб кетди.\nБир кун аввал Johnson & Johnson COVID-19 вакцинасининг синовлари тўхтатилди ва ишга қабул қилиш дастури ёпилгани ҳақида хабар қилди. Кўнгиллиларнинг бири ноаниқ шароитларда касал бўлиб қолди, деди компания. AstraZeneca, шунингдек, сентябр ойида Оксфорд университетида вакцина синовларини тўхтатди. Ўшандан бери компания Японияда экспериментни қайта бошлади ва АҚШда норматив ҳужжатларнинг тасдиқланишини кутмоқда.\n24.11 12:46 254 Жаҳон


Кун санаси: 3 декабрь – Халқаро ногиронлиги бўлган инсонлар куни\n00:19 / 04.12.2018 3014\n3 декабрь – Халқаро ногиронлиги бўлган инсонлар куни. “Илҳом” театрида бўлиб ўтган мазкур санага бағишланган тадбирда Бош вазир ўринбосари Азиз Абдуҳакимов, шунингдек вазирликлар, фуқаролик жамияти вакиллари ҳамда ногиронлиги бўлган болалар ва уларнинг ота-оналари қатнашишди. Тадбир БМТнинг Болалар фонди (ЮНИСЕФ) ҳамда БМТ Ривожланиш дастурининг Ўзбекистондаги ваколатхоналари томонидан ташкиллаштирилди.\nХалқаро ногиронлиги бўлган инсонлар куни ҳар йили нишонланувчи сана бўлиб, ундан кўзланган мақсад – сиёсий, ижтимоий, иқтисодий ва маданий ҳаётнинг барча жабҳаларида бундай инсонларнинг ҳуқуқларини тарғиб қилиш. Ушбу байрамга 1992 йилда асос солинган бўлиб, ўшандан буён асосий эътибор омма томонидан ногиронларнинг муаммолари тушунилишига кўмаклашиш ҳамда бундай инсонларнинг шаъни ҳамда ҳуқуқлари қадрланиши ва уларнинг фаровон ҳаёт кечиришлари учун зарур шароитларни таъминлаб беришга қаратиб келинади.\nЮНИСЕФнинг Facebook саҳифасида қайд этилишича, 2018 йилда мазкур сана «Ногиронларнинг ҳуқуқ ва имкониятларини кенгайтириш, инклюзивлик ва тенгликни таъминлаш» шиори остида нишонланмоқда. Бунда асосий эътибор инклюзив, адолатли ва барқарор ривожланишни таъминлаш учун ногирон инсонларнинг ҳуқуқ ва имкониятларини кенгайтиришга қаратилади.\n“Фаоллаштириш 2.0” форуми доирасида ижтимоий жиҳатдан турлича ногиронлиги бўлган инсонлар ўзлари дуч келаётган муаммолар ҳамда тўсиқларни қандай енгиб ўтганлари хусусида сўзлашди. Таъкидланишича, ногиронлиги бўлган инсонларга тенг имкониятлар тақдим этилиши уларга ўз салоҳиятларини тўлақонли намойиш этишга имкон беради.\nШу куннинг ўзида “Илҳом” театрида “Биз-инклюзив” деб номланувчи кўргазма ўз ишини бошлади. Ушбу кўргазма мутасадди раҳбарлар ҳамда оммага ногирон инсонлар, хусусан, ногирон болаларнинг ҳаётига назар солиш имконини беради. Кўргазма шу йилнинг охирига қадар очиқ.\nНогиронлиги бўлган инсонлар куни\nЎзэкспомарказда бўлиб ўтадиган Хитой товар ва хизматлар кўргазмасига ташриф буюринг!


Ишонч суиистеъмол қилинди\n16:12 / 15.09.2017\nТошкентлик Аҳрор Валиев (исм-фамилиялар ўзгартирилган) қариндоши Равшан Зуфаров билан суднинг қора курсисидан жой олишга мажбур бўлди, деб ёзмоқда “Ҳуқуқ” газетаси.\nХуллас, қариндошлар гапни бир ерга қўйишди-да, бўлиб тўлаш шарти билан якка тартибдаги тадбиркор “Раҳимов А.Н.” дўконидан Равшан Зуфаровнинг номига телевизор харид қилишга келишишади. Бунинг учун А.Валиев Р.Зуфаров «Agro max global» МЧЖда ишлаши ҳақидаги, шунингдек, унинг ойлик иш ҳақи тўғрисидаги маълумотларни қалбакилаштириб, ҳужжатларни дўконга тақдим қилади. Телевизор қийматининг 25 фоизини тўлагач, улар баҳоси 6 миллион 673 минг сўмлик телевизорни олиб кетишади. Р.Зуфаров дастлабки тўрт ой давомида пулларни тўлаб турди, кейин эса қарзини тўлашни “унутиб” қўяди.\nОсон йўл билан телевизорли бўлиб олган Р.Зуфаров вақтни ўтказмай, таниши Даврон Ҳожиевни ҳам “иш”га солади. Унга ўзи телевизор олган манзилни тушунтириб, йўл-йўриқ кўрсатади. Қарабсизки, ҳужжатларни қалбакилаштириш йўли билан 4 миллион 723 минг сўмлик телевизорни дўкондан олиб чиққан Р.Зуфаров уни Аҳрор Валиевга бериб юборади.\nОрадан кўп ўтмай фирибгарлар бошқа бир дўконни нишонга олишади. Бу сафар ҳам эски усулни қўллаб, ҳужжатларни қалбакилаштиришади-да, 7 миллион сўмлик телевизор билан 3 миллион 200 минг сўмлик телефон аппаратини қўлга киритишади. Р.Зуфаров телефон аппаратини ўзида олиб қолиб, телевизорни эса А.Валиевга “ҳадя” қилиб юборади.\nКейинчалик эса яна бошқа бир шахснинг номига қалбаки ҳужжат тайёрлаб, қиймати 4 миллион 651 минг сўмлик телевизор харид қилинади. Табиийки, бу ҳолатларда ҳам кредит тўлиқ қайтарилмайди. Маиший техника буюмлари эса Аҳрор Валиев томонидан сотиб юборилади.\nМолидан айрилиб қолаётган дўкон эгалари бу ҳақда тегишли органларга ариза билан мурожаат қилишга мажбур бўлишади.\nСуд томонидан уларнинг ҳар бирига қилмишига яраша жазо тайинланди. Шунингдек, судланувчилар Р.Зуфаров ҳамда А.Валиевдан жабрланувчилар фойдасига етказилган моддий зарар ундирилиши белгиланди.


АҚШ – Page 3 – КУН УЗ\nГлавная / Теги: АҚШ (страница 3)\n06.01.2018\tЖаҳон Comments Off on АҚШ Эрон бўйича ядровий келишувни ўзгартирмоқчи\nАҚШ маъмурияти Дональд Трампнинг ваъдасини бажариб, Эрон ядровий дастури бўйича ҳаракатлар режасига ўзгартиришлар киритмоқчи. Бу ҳақда АҚШ давлат котиби Рекс Тиллерсон Associated Press ахборот агентлигига берган интервьюсида айтиб ўтган. “Президент ҳаракатлар режасини ўзгартириши ёки умуман бекор қилишини айтган. Ҳозир биз унинг ваъдасини бажариб, режани тўғриламоқчимиз”, деб айтган Тиллерсон. Тиллерсоннинг тушунтиришича, …\nТиллерсон Трампнинг руҳий ҳолати ҳақидаги саволга жавоб қайтарди\n06.01.2018\tЖаҳон Comments Off on Тиллерсон Трампнинг руҳий ҳолати ҳақидаги саволга жавоб қайтарди\nАҚШ давлат котиби Рекс Тиллерсон CNN мухбирининг Қўшма Штатлар президенти Дональд Трамп руҳий ҳолати ҳақидаги саволига жавоб қайтарди. «Мен унинг руҳий ҳолати ва президентлик лавозимга мослиги бўйича савол устида ҳеч қачон бош қотирмаганман. Менда унинг руҳий ҳолати туфайли ташвишга тушиш учун ҳеч қандай сабаб йўқ», – дея айтиб ўтди Тиллерсон. …\n“АҚШ, Россия ва Хитой Европа Иттифоқини менсимайди” – Германия ташқи ишлар вазири\n05.01.2018\tЖаҳон Comments Off on “АҚШ, Россия ва Хитой Европа Иттифоқини менсимайди” – Германия ташқи ишлар вазири\nГермания ташқи ишлар вазири Зигмар Габриэлнинг айтишича, АҚШ, Россия ва Хитой Европа Иттифоқини етарлича ҳурмат қилмайди. У бу ҳақда Spiegel нашрига берган интервьюсида айтиб ўтди. “Москва, Пекин ва Вашингтонда умумий жиҳат бор: улар Европа Иттифоқини мутлақ қадрламайдилар. Улар уни менсимайдилар”, деб айтган Габриэль. Габриэль Германиянинг замонавий дунёдаги роли ҳақида тўхталиб, …\nЭрон можароси. Сурия раҳбарияти АҚШни айблади\n02.01.2018\tЖаҳон Comments Off on Эрон можароси. Сурия раҳбарияти АҚШни айблади\nСурия раҳбарияти Вашингтоннинг Эрондаги норозилик намойишлари билан боғлиқ вазият бўйича позициясини қатъий қоралайди ҳамда уни минтақадаги ҳолатни беқарорлаштиришга йўналтирилган, деб ҳисоблайди. Бу ҳақда Сурия Араб Республикаси ТИВ баёнотида айтилади. Аввалроқ, душанба куни АҚШ президенти Дональд Трамп Twitter’да норозилик намойишлари гирдобида қолган Эрон учун ўзгаришлар вақти келганини маълум қилганди. “Сурия АҚШ …\n31.12.2017\tЖаҳон Comments Off on Рамзан Қодиров аккаунтининг тўсилиши Facebook’нинг АҚШ ҳукуматига ишлашини аён қилди\nFacebook ижтимоий тармоғи гап “номақбул” аккаунтлар ҳақида кетганда АҚШ ҳукумати фойдасига ишлайди. Бу ҳақда The Intercept портали шарҳловчиси Гленн Гринвальд ёзмоқда. Журналистнинг таъкидлашича, ижтимоий тармоқнинг АҚШ ҳукуматига ишлаши Чеченистон раҳбари Рамзан Қодировнинг аккаунти блоклаб қўйилгандан кейин аён бўлди. Компания вакилларининг айтишича, Қодировнинг саҳифаси унинг “Магнитский рўйхати”га киритилиши сабабли ёпиб қўйилган. …\n29.12.2017\tЖаҳон Comments Off on Япония ўз ҳудудида АҚШ РҚМ нега жойлаштирилганини маълум қилди\nРакеталарга қарши ер усти мудофаа тизими Япония ва унинг фуқаролари ҳимоясига қаратилган бўлиб, Япония томонидан бошқарилади ҳамда қўшни мамлакатларга таҳдид уйғотмайди. Бу ҳақда РИА Новости Япония ТИВ баёнотига асосан хабар бермоқда. “Биринчи навбатда шуни айтиш керакки, биз ОАВ орқали тарқалган баёнотларга изоҳ бермаймиз. Японияда Aegis Ashore РҚМ тизимининг жойлаштирилишига келсак, …\nКХДР АҚШга ён босиши мумкин\n26.12.2017\tЖаҳон Comments Off on КХДР АҚШга ён босиши мумкин\nШимолий Корея келаси йили ўзининг ядро ва ракета дастурларини ривожлантиради, бироқ АҚШ ҳамда Жанубий Корея билан мулоқот йўлларини ҳам излашга уринади. Бу ҳақда “Рёнхап” агентлиги Жанубий Кореянинг Миллий бирлашув ишлари бўйича вазирлигига таянган ҳолда хабар бермоқда. “Шимолий Корея ўзининг ракета ва ядро дастурларини ривожлантиришда давом этади, бироқ мураккаб вазиятдан чиқиш …\nХитойда ўрта синф АҚШ ва Япониядаги ўрта синфдан яхшироқ яшаётгани аниқланди\n23.12.2017\tЖаҳон Comments Off on Хитойда ўрта синф АҚШ ва Япониядаги ўрта синфдан яхшироқ яшаётгани аниқланди\nХитойда ўрта синф ўз позицияларини босқичма-босқич кучайтирмоқда – бу гуруҳ вакилларининг 80 фоизи 5 йил аввалгидан яхшироқ яшашни бошлаганларини айтмоқдалар. Япония ва АҚШда ўрта синфнинг аҳволи, аксинча, ёмонлашган. Хитойликлар нафақат моддий фаровонликни сездилар, балки кийим-кечак ва гастрономияга ҳам қизиқа бошладилар. Япониянинг Hakuhodo DY Holdings консалтинг компанияси ўрта синф вакиллари ўзларининг …\n18.12.2017\tЖаҳон Comments Off on «МРБга раҳмат». Путин Трампга қўнғироқ қилди\nВладимир Путин якшанба куни кечқурун АҚШ президенти Дональд Трамп билан телефон орқали мулоқот ўтказди ҳамда Қўшма Штатлар етакчисига МРБ томонидан тақдим этилган маълумот учун миннатдорчилик билдирди. Тақдим этилган ахборот эса, Петербургда портлашлар содир этишга тайёргарлик кўраётган террорчиларнинг изига тушиш, топиш ва қўлга олишга ёрдам берди, дея хабар қилган Россия президенти …\n18.12.2017\tЖаҳон Comments Off on Чироқ ўчиб қолди. Дунёдаги энг йирик аэропорт ҳам электр энергияси билан боғлиқ муаммога дуч келди\nДунёда энг кўп йўловчига хизмат кўрсатувчи Атланта аэропорти электр энергияси таъминотида узилиш рўй бергани учун рейсларни қабул қилишни тўхтатди. Бу ҳақда аэропортнинг Twitter’даги саҳифасида хабар берилган. “Электр энергиясининг йирик узилиши аэропортнинг бир неча қисми ишига таъсир кўрсатди”, – дейилади хабарда. Шу сабабдан федерал авиация маъмурияти Атлантада рейсларнинг қўндирилишига тақиқ қўйди. …


Йиғилиш давомида Қашқадарё вилояти ҳокими Зойир Мирзаев вилоятда 100дан ортиқ мактаб филиаллари мавжудлиги, улардан 78таси пахсадан қурилгани ҳақида билдирган. Президент бу борадаги муаммолар ҳал қилиниши учун зарур маблағлар ажратилишини маълум қилган.\n«Айрим «ақллилар» ўз вақтида уч хонали уйниям, шийпонниям мактаб деб кўрсатишди. Лекин шунга йўл қўйганлар ўзларининг фарзандларини, набираларини бунақа мактабга ҳеч қачон бермайди.\nБуларнинг ҳаммасини жойига қўйишимиз керак. Ҳар йили 200 млрд сўм бюджетдан ташқари маблағ ажратсак, бу ишлар юришади. Шахсан вилоят ҳокимининг ўзи бу ишлар билан шуғулланади», дея давлат раҳбарининг сўзларини келтирмоқда Kun.uz мухбири.\nШавкат Мирзиёев ҳозирги пайтда маънавият тарғиботи билан ўнлаб ташкилотлар шуғулланаётгани, лекин уларнинг фаолияти мувофиқлаштирилмагани туфайли бир-бирини такрорлаш ҳолатлари кузатилаётганини қайд этиб ўтган.\n«Маълумки, ҳозирги пайтда маънавият тарғиботи билан оила, маҳалла, таълим муассасалари, Маънавият маркази, умуман, ўнлаб ташкилотлар шуғулланмоқда. Лекин уларнинг фаолияти аниқ координация қилинмагани, ягона тизимга бирлашмагани сабабли бир-бирини такрорлаш ҳолатлари кузатилмоқда.\nБундан буён Республика Маънавият ва маърифат маркази барча ҳудудий кенгашларнинг, вазирлик, идора ва ташкилотларнинг маънавий-маърифий фаолиятини мувофиқлаштириб боради.\nМарказ барча вазирлик, идора ва ташкилотларнинг бу борадаги ишларини координация қилиш, соҳани ривожлантириш бўйича бош муассаса бўлади», деган президент.


БОТУЛИЗМГА НИМА САБАБ БЎЛМОҚДА? » Иштихон овози газетаси\nБотулизм бу кам учрайдиган аммо энг кучли овқатдан заҳарланиш бўлиб, асосан уй шароитида тайёрланган дудланган балиқ ва гўшт, сабзавот ва мева консерваларини истеъмол қилиш оқибатида келиб чиқади. Аҳоли ўртасида ботулизм билан хасталаниш асосан ноябрь ойидан бошланиб, май ойигача қайд этилади. Ботулизм билан касалланиш ҳоллари таҳлил қилинганда, уй шароитида тайёрланган маринадланган бодринг, помидор, патиссон, қалампир, қўзиқорин, карам консервалари, бақлажон икраси ва дудланган балиқ каби маҳсулотларни истеъмол қилиш касаллик келиб чиқишига сабабчи бўлаётганлигини кўрсатмоқда.\n“Clostridium botulinum” бактериялари яшаши учун кислород керак эмас. Ботулизм келтириб чиқарувчи токсин хозирда маълум бўлган заҳарлар ичида энг кучлиси хисобланади. Бу заҳар периферик нерв системасини сезиларли даражада бузади. Ботулотоксин нервларда ацетилхолин медиаторини ажралиб чиқишига тўсқинлик қилиши натижасида мушакларни фалажлайди. Ботулотоксин мушаклар активлигини камайтиргани учун тиббиётда кичик дозаларда мушаклар спазмини енгиллатиш учун ва юздаги ажинларни кетказиш учун ишлатилади.\n-Ботулизмнинг дастлабки белгилари кўпинча кўнгил айниши, қусиш, ошқозон санчиғи ва ич кетиши бўлади. Бу ошқозон-ичак бузилиши белгилари мушаклар зараланишидан олдин ривожланади. Яра ботулизмида ошқозон-ичак бузилиши белгилари бўлмайди. Бундан ташқари:\n-Кўз олди қоронғулашиши ёки иккита кўриш;\n-Қовоқлар осилиб қолиши;\n-Яқиндаги нарсаларни кўриш қийинлашиши;\n-Қорачиқларни ёруғлик таъсирида яхши тораймай қолиши;\n-Ютиниш қийинлашиши каби ҳолатлар учрайди.\nТоксин мушаклар бўшашишига олиб келади, лекин сезувчанлик ўзгармайди. Шунингдек бемор одатда хушида бўлади.\nБотулизмни олдини олиш учун қуйдаги чораларни кўриш керак:\n-Овқатни камида 79,9°C да 30 минут давомида тайёрлаш керак, бунда токсинлар хаммаси нейтралланади;\n-Уйда тайёрланган консерваларни токсинларни парчалаш учун 10 минут давомида қайнатиш керак;\n-Ранги ва хиди ўзгарган, қопқоғи кўтарилган ёки оқариб қолган консерваларни ташлаб юбориш керак;\n-Фольгада тайёрланган картошкани иссиқлигида ейиш керак.\nУнутманг! Ўзингиз ва оила аъзоларингизнинг саломатлиги ўз қўлингизда.\nТуман ФВБ профилактика ва назорат инспектори, лейтенант.\nПОМИДОР ВА ҚАЛАМПИРДА РОСТДАН ВИРУС АНИҚЛАНДИМИ?\n23 дек, 11:46


Ҳаага трибунали Милошевич сафдошларини 12 йилга қамашга ҳукм қилди\n17 май 2022, Тошкент вақти: 16:33\nҲаага суди Сербия давлат хавфсизлик хизматининг икки собиқ раҳбарини 1990‑йилларда содир бўлган югослав урушларида ҳарбийлашган қаттол гуруҳларни бошқаришда айбдор деб топди ва уларни 12 йилга озодликдан маҳрум қилди.\nСербия давлат хавфсизлик хизматининг собиқ раҳбари Йовица Станишич ва унинг ўринбосари Франко Симатовичга нисбатан ҳукм 30 июнь куни чиқарилди.\n70 ёшдаги Станишич ва 71 ёшдаги Симатович 1992 йилнинг апрель ойида Шамац шаҳри эгаллаб олингандан сўнг серб кучлари томонидан содир этилган қотиллик, депортация, мажбурий кўчириш ва таъқиб қилиш жиноятларига кўмаклашишда айбдор деб топилди. Бу иккисининг иши Ҳаага суди 1990 йилдаги Болқон урушлари бўйича кўриб чиққан сўнгги ишдир.\nСтанишич ва Симатович “кўрсатган амалий ёрдам жиноят содир этилишига катта таъсир кўрсатган. Иккиси Сербия давлат хавфсизлик хизмати махсус бўлинмаси аъзоларини ҳамда шамацлик маҳаллий сербларни шаҳарни эгаллаб олишда иштирок этиш учун ҳозирлаган ва сафарбар қилган”, дейилади суд эълон қилган баёнотда.\nАйни дамда, суд Станишич ва Симатович собиқ Югославия парчаланишига олиб келган урушлар давомида Босния ва Герцеговина ҳамда Хорватиянинг бошқа шаҳар ва қишлоқларида содир этилган жиноятларда ҳам айбдор деб топиш учун етарли далил йўқлигини маълум қилган.\nАйбланувчилар бир умрга озодликдан маҳрум қилиниши мумкин эди. Станишич ва Симатовичга чиқарилган 12 йиллик қамоқ жазоси муддатидан улар бугунга қадар ўтаган муддат олиб ташланади.\nУлар бошқарган ҳарбийлашган гуруҳлар орасида “Қизил беретлар” ва “Аркан йўлбарслари” деб номланган бўлинмалар бўлган. Иккала бўлинма ҳам юзлаб одамни ўлдирган.\nСтанишич ва Симатович иши 2009 йилдан 2013 йилгача БМТнинг Cобиқ Югославия бўйича халқаро трибунали томонидан кўриб чиқилганди. Ўша пайтда уларнинг иккиси ҳам далиллар етарли бўлмагани сабабли айбсиз деб топилди. Прокуратура томонидан топширилган апелляция аризаси 2015 йил декабрида қаноатлантирилди ва иш қайта кўриб чиқиш учун юборилди.\nИшни қайта кўриб чиқиш 2017 йилда бошланди. Якуний аргументларни Жиноят трибуналлари бўйича халқаро суд кўриб чиқди. 2017 йилда Cобиқ Югославия бўйича халқаро трибунал ҳамда Руанда геноцидини кўриб чиққан суд тарқатиб юборилганди.\nСтанишич ва Симатовичга қарши айблов хулосасида айтилишича, иккиси хорватлар, мусулмонлар ва бошқа сербларни қирғин қилган ҳарбийлашган серб гуруҳларини “уюштирган, таъминлаган, молиялаштирган, дастаклаган ва бошқарган”.\nАйблов хулосасида “Қизил беретлар” ва “Аркан йўлбарслари” томонидан амалга оширилган ва ҳужжатлаштирилган қарийб йигирма ҳужумда камида 280 нафар одам ўлдирилгани қайд этилди.\n1995 йилда Сребреница шаҳрида содир этилган қирғин қурбонлари учун адолатни ўрнатишга курашиб келаётган уюшмалардан бирининг президенти Мунира Субашичнинг айтишича, суд қарори “Босния қурбонларига нисбатан адолат ўрнатди”.\n“Жабрланганларнинг ҳеч қачон кўнгли тўлмайди, аммо биргина Шамакда содир этилган жиноятлар учун бўлса ҳам, улар айбдор деб топилгани муҳимдир”, деди у маҳаллий телевидениега берган интервьюсида.\nСуд вакили гаров эвазига озод қилинган Станишич ва Симатович ўтган ҳафта БМТнинг Ҳаагадаги ҳибсхонасига келганини билдирди.\nИкковлон Сербиянинг собиқ президенти Слободан Милошевичнинг яқин шериклари бўлган. Милошевич 12 йиллик ҳукмронлиги даврида Словения, Хорватия, Босния ва Косоводаги урушларга аралашган.\nМилошевич ҳам суд қилинган, аммо 2006 йилда ҳукм чиқарилишидан олдин вафот этган.


«Айфон» учун энг яхши ўйин — «Sky: Children of the Light» квести. «iPad» учун иловалар орасида скетчлар чизувчи «Flow by Moleskine» етакчи, ...\nхизматлар сегментининг ўсиши, олиб юриладиган электроника ва «iPad» сотилиши билан боғлиқ. Умуман, «Apple» томонидан тақдим этилган хизматларнинг ...\nхабар берди «Терабайт». Унинг даъвосига кўра, отасининг ўлимига «iPad» сабабчи бўлгани учун унинг ишлаб чиқарувчиси жавоб бериши керак. Бредли ... жавоб бериши керак. Бредли Айрлэнд (Bradley Ireland) чиндан ҳам «iPad» сабабли квартирада юзага келган ёнғин оқибатида ҳалок бўлган. Даъво ...\n22 минг юанни беришди. Йигитча операциядан чиқибоқ «iPhone 4» ва «iPad 2» сотиб олиб, сўнг уйига қайтди. Ота-она бехабар... Аммо Ваннинг ...\n«Apple» энг арзон «iPad»ни намойиш қилди\nкомпанияси «iPad» планшетининг 9,7 дюймли янги версиясини намойиш қилди. Тақдимот Чикагода ташкил этилди, деб хабар берди «РИА Новости». Планшет «Apple ...\n«иккитаси бирда» қурилмаси. Устки дисплейни ажратиб олиб ва автоном «iPad» сифатида фойдаланиш мумкин. Маълумотларига кўра, ҳар иккала панель ...


Давлат газетаси хусусий тадбиркор ихтиёрига ўтса, нима бўлади? - zarnews.uz\nШу йил 26 февраль куни ижтимоий тармоқларда мамлакатимиз Президентининг “Иқтисодиётда давлат улушини қисқартиришга доир қўшимча чора-тадбирлар тўғрисида”ги қарори лойиҳаси эълон қилинди.\nУшбу ҳужжат лойиҳаси бошқалардан кўра биз, журналистлар, давлат тасарруфида бўлган босма нашрлар ходимларини бошдан дўппини олиб ўйлашга мажбур этди. Нега дейсизми?\nЎйлаб кўринг, лойиҳада 900 дан ортиқ давлат улуши бўлган ишлаб чиқариш, хизмат кўрсатиш, ҳатто маънавият соҳасида фаолият юритаётган матбуот нашрларини хусусийлаштириш таклифи ўртага ташланган. Улар орасида буюм ва деҳқон бозори ҳам, банкрот ҳолатига келган ишлаб чиқариш корхоналари ҳам бор. Айтинг-чи, бугун давлатдан бир тийин ҳам таъма қилмайдиган – ўз кунини бир амаллаб ўтказаётган газета таҳририяти билан кунлик тушумнинг бир қисмини ҳамёнига ураётган “бозорчилар” ёки аллақачон корхонасини кемириб бўлган “тадбиркор”га бир хил талаб қўйиш адолатданми?\nБиз босма нашрларнинг хусусийлаштирилиши тарафдоримиз. Бунга ҳеч қандай эътироз йўқ. Аммо мақсад давлат улуши бўлган корхоналарни хусусийлаштириш экан, бу талабни энг аввало, ишлаб чиқариш, хизмат кўрсатиш корхоналари олдига қўйиш мақбул эмасми? Таҳририятларни хусусийлаштириш орқали уларнинг фаолияти тўхтаб қолиши мумкинлиги кўплаб ижодкорларни ташвишга солмоқда. Таҳририятлар хусусийлаштирилганда уларнинг асосий фаолияти, яъни газета чоп этиш даврийлиги давом этишига ҳеч ким кафолат бермайди. Негаки, тадбиркор фойдаси бўлмайдиган бизнес билан шуғулланишни хоҳламайди. Бу борада тадбиркорнинг зиммасига бирор масъулият юклаш керак, назаримизда. Илгари хусусийлаштирилган кинотеатрлардан унинг эгалари бошқа мақсадларда фойдаланганини бир эсланг.\nҚарор лойиҳасидаги рўйхатга Республика Давлат активларини бошқариш агентлиги томонидан барча вилоят, туман ва шаҳар ҳокимликлари муассислигида чоп этилаётган газеталар тўлиқ киритилмаган. Бунинг сабаби нимада? Биргина, Самарқанд вилоятида бугун фаолият юритаётган вилоят, шаҳар, туман босма нашрларининг ярми рўйхатдан тушиб қолган. Хусусан, рўйхатда бўлмаган “Овози Самарқанд”, “Ургут садоси”, “Булунғур ҳаёти”, “Паст Дарғом ҳақиқати”, “Нуробод”, “Каттақўрғон ҳақиқати”, “Каттақўрғон тонги”, “Истиқбол сари” ва “Пахтакор овози” газеталарининг кейинги тақдири нима бўлади?\nБундан 7-8 йил муқаддам босма ахборот нашрлари қайта рўйхатга олинганида уларнинг айримлари “Давлат корхонаси”га айлантирилган. Ҳолбуки, 3-4 та компьютердан бошқа техник воситага эга бўлмаган таҳририятда нима ва қандай маҳсулот ишлаб чиқариш мумкин? Нега газеталар таҳририятлари ишлаб чиқариш корхонаси қаторида Давлат рўйхатига олинган ва давлат корхонаси бўлишидан маъно нима, деган савол муаммо сифатида ўртага ташланади. Газеталар фаолияти ва назорати хусусий тадбиркор қўлига ўтса, аввало, ҳар бир таҳририятда узоқ йиллар мобайнида таркиб топган ва анъанага айланган ижодий муҳит ҳамда ижодкорларнинг тақдири нима бўлади? Тадбиркор албатта, фойда кўришни истайди. Таҳририятнинг йилни фойда билан якунлаши жуда мушкул масала. Шу ўринда тадбиркор ва ижодкорнинг фаолиятини бирлаштириш кутилган натижани беради, деб ҳеч ким кафолат бера олмайди.\nЛойиҳада мамлакат бўйича фақатгина 4 та газета давлат томонидан молиялаштирилиши кўзда тутилган. Улар янги қонунлар, Президентнинг қарор ва фармонлари, Вазирлар Маҳкамаси ва бошқа тегишли юқори органларнинг кўрсатмаларини омма ўртасида тарғиб ва ташвиқ этиш учун етарли имкониятга эгами?\nҚарор лойиҳасини муҳокама этиш учун жуда қисқа муддат белгиланганлиги хусусийлаштирилиши кўзланаётган газеталар таҳририятларининг минглаб ижодий ва техник ходимлари тақдирига дахлдор бўлган ҳужжат айнан уларнинг фаолиятида муаммолар келтириб чиқариши мумкинлигини кўз олдимизга келтирайлик.\nЎзбекистон Журналистлари ижодий уюшмаси аъзолари.


*Спорт: болалар футболи\nСуратда: мусобақа ғолиби—Шофиркон тумани жамоаси.\nМамлакатимиз мустақиллигининг асосчиси, Биринчи Президентимиз Ислом ¬Каримовнинг ҳаёти ва фаолияти бугунги авлод учун беқиёс ибрат мактаби, намунадир. Яқинда 2004-2005 йилларда туғилган ўқувчилар ўртасида Шофиркон туманидаги футбол бўйича давлат ихтисослаштирилган 18-мактаб-интернатида ташкил қилинган республика хотира турнирида ҳам худди шу жиҳатлар эътироф қилинди. Унда вилоятимизнинг Ромитан, Пешкў, Ғиждувон туманлари ўсмир ёшлари жа¬моалари билан бирга қўшни Навоий, ¬Самарқанд, Жиззах ҳамда ¬Сирдарё вилоятларининг футбол мактаб-интернатларидан жами 12 та жамоа иштирок этди.\nИкки кун давом этган муросасиз ўйинлардан сўнг Шофиркон ҳамда Янгиер жамоалари финалда бир-бирларига рўбарў келдилар. Жанговар руҳда кечган учрашув 2:1 ҳисобида мезбон жамоа фойдасига ҳал бўлди. Шоҳсупанинг ке¬йинги ўрни учун кечган қизғин баҳсда эса самарқандлик ёш "чарм тўп"чилар навоийлик тенгдошларидан устун келдилар.\n—Турнирда бир неча номинациялар бўйича ёш истеъдодлар кашф қилинди,—дейди мусобақа бош ҳаками Қаҳрамон Каримов.—Мезбонлардан Муҳаммадали Қудратов ва ¬Соҳибжон Муҳаммадиевлар "Энг яхши ўйинчи" ҳамда "Энг яхши тўпурар", Самарқанд вакили Жавоҳир Рустамов "Энг яхши дарвозабон", Янгиер тумани вакили Симоилов Аслбек "Энг яхши ҳимоячи", навоийлик ёш "чарм тўпчи" Азизбек Аҳроров эса "Энг яхши ярим ҳимоячи" деб топилдилар.\nҒолиблар ва мусобақа иштирокчиларига Болалар спортини ривожлантириш жамғармаси вилоят филиали томонидан диплом, медал, кубок ҳамда спорт кийимлари тантанали равишда топширилди.


Трамп НАТОга хавф солаётган асосий таҳдидларни санаб ўтди\n21:29 / 25.05.2017\nАҚШ президенти Дональд Трамп НАТОга асосий хавфлар орасида террорчилик, миграция ва "Россия томондан билдирилаётган хавфни" айтиб ўтди.\n"Келажак НАТОси террорчилик ва миграцияга ҳамда Россия, шарқ ва жанубдан хавфларга эътибор қаратиши керак", деб айтди Трамп НАТОнинг Брюсселдаги бош қароргоҳидаги нутқида.\nТрамп 22 май куни Манчестерда содир этилган терактни қоралади. Портлаш оқибатида 22 киши, жумладан 12 бола ҳалок бўлди, 75 нафар жароҳат олганлар ҳанузгача шифохонада қолмоқдалар, улардан 23 нафарининг аҳволи оғир. Бир неча киши бедарак йўқолган. Ушбу ҳужум учун жавобгарликни ИШИД ўз зиммасига олди.\n"Бу бизнинг маданиятга ваҳший ва бешафқат ҳужумдир", деб айтди Трамп ва террорчиларни "жамиятдан қувиш керак бўлган лузерлар (омадсизлар)" деб атади.\nТрамп НАТО аъзоларини ташкилот олдидаги молиявий мажбуриятларини бажаришга чақирди. АҚШ етакчисининг айтишича, альянснинг 23 аъзосидан 22 таси "ўз мудофааси учун тўлаши керак бўлган ҳақни тўламаяпти ва бу америкалик солиқ тўловчиларга нисбатан адолатсизликдир".\n"Агар НАТОнинг барча давлатлари ўз улушларини ҳалол киритсалар, НАТО бугунгидан ҳам кучлироқ бўлади, айниқса террорчилик хавфи олдида", деб таъкидлаб ўтди Трамп.\nТрампнинг нутқи АҚШ телеканаллари орқали намойиш қилинди.\n25 май куни Брюсселда НАТОнинг қисқа саммити бўлиб ўтмоқда, унда иштирок этиш учун Трамп ҳам келган. Саммитнинг кун тартибига иккита асосий масала қўйилган: террорчиликка қарши кураш ва альянс аъзолари орасида молиявий юкламанинг тақсимланиши.\n24 май куни НАТОнинг бош котиби Йенс Столтенберг альянсга аъзо давлатлар элчилари НАТОнинг ИШИДга қарши курашаётган АҚШ бошчилигидаги коалицияга қўшилишини маъқуллашганини маълум қилган. Ушбу масала бўйича якуний қарор эса жорий саммитда қабул қилиниши керак.\nРоссия террорчилик НАТО


12:59 msk, 5 Август 2020\nМарказий Осиё янгиликлари: Сиёсат\n13.08.2018 11:44 msk\nЎзбекистон президенти мамлакатда фаровонлик даври бошланаётганига ишонади. Дарҳақиқат, республика ҳаётида кўп нарсалар ўзгармоқда, уларнинг нақадар ижобий томонга ўзгараётгани борасида бирорта хулосага қелиш қийин, чунки айрим ислоҳотлар амалга оширила бошланди, айримлари эса қоғоздагина мавжуд. Статистикага мурожаат қилган ҳолда, Шавкат Мирзиёевнинг Ўзбекистоннинг гуллаб-яшнаётгани тўғрисидаги сўзлари нақадар ҳақиқатга яқин эканини бир текшириб кўрдик.\nАфғонистонга ўзбеклар етакчиси, вице-президент генерал Дўстум қайтди. У бундан 14 ой муқаддам Жаузжон вилоятининг собиқ губернаторини ўғирлаб, қийноқларга солганликда айблангани учун Туркияга кетишга мажбур бўлганди. Июль бошида ҳукумат Дўстум тарафдорларининг бирини қамоққа олгани мамлакат шимолида норозиликлар келиб чиқишига сабаб бўлди. Ҳукумат Дўстумни ватанга қайтишга кўндирди, лекин энди сиёсий кучлар мувозанати ўзгариши мумкин, зеро октябрда Афғонистон парламенига сайловлар ўтказилиши кутилмоқда.\n19.07.2018 14:16 msk\nЎзбекистонда кўплаб давлат хизматчилари ишдан олиняпти ва кейинги ярим йил ичида 857 нафар амалдорга нисбатан жиноий ишлар қўзғатилган. Коррупция, пора, идоравий бошқарувни билмаслик, амални суиистеъмол қилиш – буларнинг барчаси раҳбарлар устидан текширувлар олиб борилиши ва уларнинг ишдан олинишига сабаб бўлмоқда. Лекин Каримов етиштириб чиққан кадрлар ўрнини ким босади - бу катта масала ва бугунги кунда Ўзбекистонда давлат ишларига четдан мутахассисларни ёллаш ишлари фаол олиб борилмоқда.\nЎзбекистонда икки ой ичида республиканинг биринчи президенти Ислом Каримов даврида қидирилаётганлар рўйхатига киритилган тўртта одам қўлга олинди. Уларнинг барчаси президент Шавкат Мирзиёевнинг ватанга қўрқмасдан қайтишлари, иш қайта кўрилиб, улар ҳибсга олинмаслиги тўғрисидаги ваъдаси ишониб қайтган инсонлардир. Уларнинг учтасига аэропортнинг ўзидаёқ қўлларига кишан тақишади, биттасини уйига келгандан сўнг бир соат ўтиб олиб кетишади. У АҚШ фуқароси бўлгани учун кейинчалик озод қилишади. Бизлар нима бўлаётгани, бу ҳисбларда бирорта мантиқ бор-йўқлигини суриштириб кўрдик.\nМашҳур россиялик журналист, медиа-менежери ва “Фарғона” халқаро ахборот агентлигининг бош муҳаррири Даниил Кислов яқинда Ўзбекистондаги ислоҳотларни қўллаб-қувватлаш мақсадида ташкил этилган «Buyuk kelajak» Халқаро экспертлар кенгашига аъзо бўлди. Кенгашда турли хориж мамлакатларида ўз ўрнини тополган юздан ортиқ мутахассислар иш бошлаган. Даниил Кислов ўз мақоласида нима учун ушбу ташкилотда иштирок этиш таклифини қабул қилганига изоҳ беради.\n28.05.2018 13:19 msk\nМарказий Осиёда ажойиб одат мавжуд: президент шарафига ҳайкаллар ўрнатилади, конституция ўзгартирилади, шеърлар ёзилиб, қўшиқлар яратилади, унинг номи билан шаҳарлар аталади, бир сўз билан айтганда доҳийни ҳурсанд қилиш учун неки ишлар бўлса, барчаси қилинади. Толстой сўзларини қуйидагича талқин қилиш мумкин: бахтиёрликда Марказий Осиёнинг барча доҳийлари бир-бирига ўхшайди.\n"Тўртлик" ишини кўраётган Тошкент шаҳар судида ҳозирда Туркияда яшаётган, мухолифат сиёсатчиси Муҳаммад Солиҳнинг исми тез-тез тилга олинмоқда. Судланувчи Абдуллаев, Насриддинов, Оллоёров ва Салаев ҳукумат ағдариш мақсадида Солиҳ билан алоқа қилганликда гумон қилинмоқда. Прокурорларни Солиҳ билан бўлган суҳбатлар, ёзишмалар қизиқтиради, бироқ судя Солиҳни ҳеч бўлмаганда онлайн режимида кўрсатма беришга чақирмаяпти. “Фарғона”нинг бош муҳаррири Даниил Кислов Стамбулда бош муҳолифатчи билан учрашиб, унга судда берилиши керак бўлган саволлар билан мурожаат қилди\n13.04.2018 12:20 msk\n"Ўзбекистонда куни-кеча “Давлат хавфсизлик хизмати ҳақида”ги қонун кучга кирди. Маълумки, бундан уч ҳафта олдин президент Шавкат Мирзиёев “ваколатлари асоссиз равишда кенгайиб кетган” Миллий хавфсизлик хизматининг номини ўзгартирганди. Ваниҳоят, миллионлаб одамларнинг қалбига қўрқув солиб келган улкан ташкилот ваколатлари қисқартирилишига, халқ кўкрагига шамол тегишига умид пайдо бўлгандек туюлганди... Лекин ДХХ ҳақида қабул қилинган янги қонун янги хавотирларни юзага чиқарди".\nРоссия Марказий Осиёда кечаётган сиёсий жараёнларга катта ҳурмат билан ёндашиши керак, деб ҳисоблайди сиёсий шарҳловчи, Марказий Осиё бўйича мутахассис Аркадий Дубнов. Минтақа янги стратегиялар доирасида бирлашиб, ўзига хослиги, ўр ўрнини излаган ҳолда, империяга ошиқмандлик касаллиги маҳсули бўлмиш “Рус дунёси” мафкурасини хазм қилмайди. Москвада “Марказий Осиё ва Россия: умум келажак сари” деб номланган давра суҳбати бўлиб ўтди. Унда халқаро тадқиқот марказлари раҳбарлари, мутахассислар, жумладан Аркадий Дубнов нутқ сўзлади ва биз уни эътиборингизга ҳавола қиламиз.\n13.03.2018 13:38 msk\nМиллий хавфсизлик хизмати раҳбари Рустам Иноятовнинг истеъфоси, гарчи бу ҳақдаги миш-мишлар пайдо бўлганига бир йилдан ошган бўлишига қарамай, Ўзбекистон учун янгилик бўлиб қолди. Энди қудратли ва ҳамма нарсага қўли етадиган махсус хизматларининг раҳбари учта ҳарфли СНБ ҳаммани даҳшат ва титроққа солиб келган даврнинг тимсолига айланиб қолди. Бироқ, Иноятовнинг кетиши билан мамлакатда эркин нафас олса бўладими? Бу саволга Марказий Осиё бўйича эксперт, халқаро муносабатлар журналисти Аркадий Дубнов жавоб беришга уриниб кўради.\nЎзбекистонда футбол инқилоби бошланди. Ўйин сифатини оширишни ўзига мақсад қилиб белгилаб олган Ўзбекистон Футбол федерацияси Профессионал футбол лигасида, ҳозирда эса Суперлигада иштирок этувчи жамоалар сонини қисқартирмоқчи. Футбол федерацияси мулозимларига кўра, бу қарорнинг ҳаётга татбиқ этилиши футбол ишқибозларини стадионларга қайтаради, шунингдек, миллий терма жамоа ўйинининг янги даражага кўтарилишига ёрдам беради. “Фарғона” кутилаётган ўзгаришлар ўзбек футболига қанчалик фойда келтиришини аниқлашга ҳаракат қилди.\nКаримов даврида миллионлаб ўзбекистонликлар ватанни тарк этди. Кимдир пул топиш ва порлоқ келажак учун, кимдир эса сиёсий сабаблар туфайли кетди. Бугун Шавкат Мирзиёев ватандошларни қайтаришга ҳаракат қилмоқда, аммо чақиришнинг ўзи кифоя қилмайди: хориждаги ўзбек капиталини жалб қилиш механизмлари керак, кетганларга амнистия эълон қилиш керак, жиноий моддаларни юмшатиш ва иқтисодий қонунларни одамийлик нуқтаи-назаридан қайта кўриб чиқиш керак. “Фарғона” ўзбек эмигрантларининг қайси шароитда ватанга қайтиши ва мамлакат ривожига маблағ ётқизиши мумкинлиги билан қизиқди. Илк жавобларни эътиборингизга ҳавола этамиз.\nЎзбекистон президенти Шавкат Мирзиёев ижтимоий тармоқларни муваффақиятли ўзлаштирмоқда. Давлат раҳбарининг аккаунтларини матбуот хизмати бошқаради ва уларни минглаб обуначилар кузатиб боради. Инстаграмнинг ўзида обуначилар 270 мингдан ортиқ. Улар давлат раҳбарининг суратларини иштиёқ билан лайклашади ва фикр билдиришади. Бир неча йил олдин бу фантастикадек туюлиши мумкин эди: бош вазир лавозимидаги Мирзиёев кўриниш бермасди. Республиканинг аксарият фуқаролари уни умуман кўрмаган эди.\n29.12.2017 16:55 msk\nТуркияда ўн олти мингдан ортиқ ўзбекистонлик яшайди. Айримлар яшашга, бошқалар ишлашга келган, айримлар эса ватанда юзага келган муаммолардан қочиб келган. Улар қандай қийинчиликларга дуч келмоқда, президент Шавкат Мирзиёевнинг фаолиятига қандай баҳо бермоқда-ю, ундан нимани кутмоқда – шу мавзулар Бурхан Кавунжу интервьюсида (Бурхан Кавунжу –Туркистонликлар бирдамлиги халқаро ассоциацияси “Türkistander” раҳбари).\nЎзбекистон президенти Шавкат Мирзиёев 22 декабрь куни тарихда илк бор парламентга мурожаатнома тақдим этди. Президентни селектор тизими орқали туман, шаҳар ва вилоятлардаги маҳаллий кенгашларга сайланган халқ депутатлари ҳамда барча бўғиндаги ижроия ҳокимияти органлари раҳбарлари ҳамда 33 та давлатдаги Ўзбекистон дипломатлари ҳам тингладилар. Ўз мурожаатномасида Шавкат Мирзиёев МХХни ислоҳ қилиш, журналистика университетини ташкил этиш, парламентдан экологларни йўқотиш, вилоятлар чегарасидаги йўл-патруль постларини тугатиш, реал иқтисодий кўрсаткичларга қайтишни таклиф қилди. Ислоҳотлари амалга ошмаса, лавозимини тарк этишга ваъда берди.\nУшбу ҳафта бошида Шавкат Мирзиёевнинг расман Ўзбекистон президенти бўлиб сайланганига бир йил тўлди. Унинг ҳокимият тепасига келишига мамлакат иқтисодиётида ва умуман жамиятда либерализацияга умид боғланган бўлиб, булар қаторига қўшни давлатлар билан ўзаро ҳамкорликни йўлга қўйиш ва мамлакат аҳолисининг турмуш даражасини ошириш ҳам киради. Ҳозирдан қандайдир хулосалар ясаш, айниқса иқтисодий кўрсаткичлар бўйича хулосалар қилиш учун вақт эрта бўлса-да, “Фарғона” ўтган йил бўйича республика раҳбариятининг амалга ошираётган ишларининг муваффаққияти ҳақида тасаввур берадиган бир қатор рақамларни келтириб ўтишга ҳаракат қилди.\n10.12.2017 15:46 msk\n“Фарғона” агентлигининг Афғонистон президенти яқинлари орасидаги манбалари таъкидлашича, Ашраф Ғанининг Ўзбекистонга ташрифи чоғида нафақат иқтисодий ҳамкорлик масалалари, балки “Дўстум муаммоси” ва афғон-ўзбек чегарасидаги хавфсизлик муҳокама қилинди. Маълум бўлишича, Ғанининг сафари икки марта кечиктирилган, бироқ бир томондан Қобул ва Исломобод ўртасидаги қарама-қаршилик кучайиб бораётган ва иккинчи томондан эса президент Ғанининг мухолифат билан муносабатларидаги инқироз чуқурлашаётган бир пайтда Афғонистон президенти Тошкентга сафар учун вақт ажрата олди. Қобул Исломободни “Толибон” ҳаракатининг афғон қанотини қўллашда ҳамда ИШИД жангариларини Яқин Шарқдан Афғонистонга ташлашда айбламоқда. Ғани маъмурияти савдо-иқтисодий шерик сифатида Покистонга муқобил мамлакат излашга мажбур ва манбаларга кўра, Ўзбекистон Покистоннинг ўрнини “боса оладиган” мамлакат сифатида кўрилмоқда.\n29.08.2017 09:59 msk\nРоппа-роса бир йил олдин Ўзбекистонда “Президентимиз тирик ва соғ-саломат” деб номланган шов-шувли, аммо қалбаки бир томоша кўрсатилган эди. 78 ёшли Ислом Каримовнинг ўлими 2016 йилнинг 29 август куни кундузи юз берган эди. Аммо унинг расман вафот этиш санаси 2 сентябр қилиб белгиланди. Умуман олганда, Каримовнинг қайси куни ўлгани унчалик муҳим ҳам эмас. Бугунги кунда унинг мероси қандай баҳоланаётгани муҳим. Пировардида, у ким ўзи? Буюк ҳукмдорми ёки давлат аҳамиятидаги жиноятчими? Доно сиёсатчими ёки бошқаларнинг фикрига қулоқ солмайдиган эгоистми? Реформаторми ёки мамлакатнинг иқтисодиётига болта урган золимми?\nРоссия Бош прокуратураси Ўзбекистон бош прокуратурасидан республиканинг биринчи президенти Ислом Каримовнинг тўнғич қизи Гулнора Каримовага тегишли барча кўчмас мулкни ҳибсга олиш тўғрисида сўровнома олди. Ўзбекистон Бош прокуратураси маълумотига кўра, Москвада “Камелот” турар-жой комплексида жойлашган пентхаус, “Рублевка” даҳасида ҳашаматли уй ва 8 та квартира, Ялтада –меҳмонхона комплекси, умумий қиймати 2 млн долларга тенг турар-жой биноси ва унга ёндашган ер участкаси ҳибсга олиниши керак.\nЎзбекистон телевидениесида бундан буён Халқаро пресс-клубнинг сессиялари ҳамда яқиндагина ташкил этилган «Ўзбекистон 24» ва бошқа телеканаллар эфирида тўғридан-тўғри узатилмайдиган бўлди. Ўзбекистон янгиликларини ёритишга ихтисослашган қатор маҳаллий оммавий ахборот воситалари хабар беришича, мамлакат бош вазири журналистларга “онлайн кўрсатувларни эфирга яқинлаштирмаслик ва ҳар бир кўрсатувни эфирга беришдан олдин Хайриддин Султонов билан маслаҳатлашишни” буюрган.\nАсосан кўчиб келган руслар, совет муҳандислари ва партия ишчилари томонидан қурилган Ўзбекистон ҳозирги кунда юз минглаб фуқароларининг кучи билан келажакдаги Россияни яратмоқда. Москва билан Тошкент муносабатлари ҳақида эслаганда ўзбекнинг гази, урани ёки пахтасидан ҳам кўра масаланинг шу томонини кўпроқ ҳисобга олиш керак, деб ҳисоблайди мустақил журналист Пётр Бологов.\nЎзбекистон Олий суди 19 август куни “Фарғона” ахборот агентлигининг 15 август куни республика Олий суди раиси томонидан қабулни узоқ кутилишидан ғазабланган оламон тарафидан суд биноси дарвозасини йиқитгани тўғрисидаги хабарга раддия берди. Ўзбекистон Олий суди 19 август куни “Фарғона” ахборот агентлигининг 15 август куни республика Олий суди раиси томонидан қабулни узоқ кутилишидан ғазабланган оламон тарафидан суд биноси дарвозасини йиқитгани тўғрисидаги хабарга раддия берди. “Афсуски, мазкур веб сайтлар интернетда тарқатилган ахборотни текшириб кўрмасдан хулоса чиқаришга шошилишди, аслида содир бўлган ҳодисани бўрттириб кўрсатишди”, — дейилади Олий суд матбуот хизмати хабарномасида.\nЎзбекистон миллий телерадиокомпанияси (МТРК) Ўзбек ССР Давлат телерадиокомпаниясининг вориси. Мустақиллик йилларида ўзбек телевидениесининг вазифалари ва стилистикаси аслида ўзгармасдан, совет телевидениесининг аналоги шаклида қолди. Бироқ 2017 йилда миллий телерадиокомпаниядан ўзгаришлар талаб қилина бошлади. Охир-оқибат нима бўлди? Умуман олганда, ўзбекистонлик журналистлар янги форматда ишлашга тайёрмилар?\nЎзбекистоннинг янги раҳбарияти иқтисоднинг либераллашуви, режимнинг юмшатилиши ва коррупцияга қарши кураш ҳақида баёнотлар бермоқда. Унинг ҳаракатлари биринчи навбатда иқтисодиётга хорижий инвестицияларни жалб қилишга қаратилган. Аммо ўзгаришлар қанчалик ҳақиқатга яқин? Ислоҳотлар йўлида Ўзбекистон расмийлари нималарга тайёр? Ўзбекистонда инвестицион муҳит ўзгардими? Бу ерда инвесторларни қандай “сюрпризлар” кутмоқда? Шу саволларни Фарғона вилояти мисолида таҳлил қиламиз.\nОлий таълим муассасаларига ҳеч қанақа чеклов қўлламай барча истаганларни қабул қилиш керак. Агар одамлар ўқиш учун пул тўлашга тайёр бўлсалар, ўқийверишсин. Улар тўлайдиган пул ўқув жараёнини ташкил этишга, ўқитувчиларга муносиб маош тўлашга етарли бўлади. Олий маълумотли одамлар қанчалик кўп бўлса, халқнинг савияси ҳам шунча кўтарилади. Ана ўшанда биз бепул таълим, бепул медицина ва арзон нон ҳақида орзу қилмай қўямиз, дейди ўзбекистонлик сиёсатшунос Марям Ибрагимова.\nИслом Каримовнинг ўлимидан сўнг Ўзбекистонда режимнинг алмашиши кўпчилик экспертлар ва таҳлилчиларнинг мамлакатнинг сиёсий келажаги юзасидан пессимизмини йўққа чиқарди ва янги умидлар пайдо қилди. Илгари консерватив бош вазир сифатида маълум бўлган Шавкат Мирзиёев бирданига режимни ўзгартириш зарурияти ҳақида гапира бошлади. Мамлакатнинг либераллашувига тинч сиёсий йўл билан ўтилиши сезила бошланди. Аммо аслида нималар бўлмоқда? Жавоби – Central Asian Analytical Network лойиҳасининг мақоласида.\nЎзбекистонда яқин ўн йил ичида иқтисодий ўсиш ва ривожланиш бўлмайди, негаки янги президент ўтмишдоши Ислом Каримовнинг йўлидан кета туриб, мамлакат учун ҳаводек зарур бўлган сиёсий ислоҳотларни ўтказмаяпти. Бу ҳақда АҚШда истиқомат қилаётган “Бирдамлик” халқ-демократик ҳаракатинингн раҳбари Баҳодир Чориев билдирмоқда. Ўзининг навбатдаги дастурий мақоласида у иқтидорга келган тақдирда Ўзбекистон иқтисодиётини ислоҳот қилиш бўйича режаларини батафсил баён этмоқда.\n29.04.2017 18:08 msk\nЎзбекистонлик шахс томонидан Стокгольмда амалга оширилган террористик актни Швеция қандай қабул қилмоқда? Бу скандинав мамлакатининг фуқаролари полиция ва махсус хизматлар ишини қандай баҳоламоқда? Нега Тошкентдан билдирилаётган расмий баёнотларга Стокгольм унчалик ишонмайди? Бу ва бошқа саволларни таниқли швед журналисти, собиқ СССР давлатлари бўйича мутахассисс – жаноб Торгни Хиннемуга бердик.\n17.04.2017 05:51 msk\n06.04.2017 17:56 msk\nЎзбекистон Республикаси президенти Шавкат Мирзиёев Россия Федерацияси Президенти Владимир Путиннинг таклифига биноан 4апрель куни давлат ташрифи билан Москвага жўнади... Ва аэропортда уни РФ Иқтисодий ривожланиш вазири Максим Орешкин кутиб олди. Воқелик шунақа. Лекин дипломатик протокол қўпол равишда бузилганини кўпчилик сезди. Ва бу ҳолат ижтимоий тармоқларда кенг муҳокама қилиниб, қораланди. Кўп йиллар давомида Ўзбекистон ташқи ишлар вазирлигида ишлаган ва айни пайтда Европа мамлакатларидан бирида истиқомат қилаётган Алишер Тақсанов ташрифлар қандай бўлиши кераклиги ҳақида фикр юритмоқда.\n21.03.2017 18:34 msk\nХабар берганимиздек, бундан олдинроқ Тошкент халқаро аэропортига биринчи президент Ислом Каримовнинг номини беришга Ўзбекистон халқ шоири Жамол Камол (Камолов) қарши чиқди. У мамлакат янги президентига мурожаат қилиб, Каримов хотирасининг бу тарзда абадийлаштириш ҳақидаги фармонни бекор қилишни сўради. Бугун эса Ўзбекистон халқ артисти, профессор Зоҳид Ҳақназаровнинг эътирозини чоп этамиз. Унинг айтишича, “Ўзбекистон аҳолисининг бир қисми Ислом Каримовга ёдгорлик қўйиш уёқда турсин, унинг исмини умуман эшитмасликни маъқул кўради”.\n17.03.2017 13:36 msk\nСовет иттифоқи тарқаб кетганидан сўнг мустақилликни қўлга киритган Ўзбекистоннинг “бошланғич капитали” қўшниларникига қараганда анча катта эди. Тўқсонинчи йиллар бошида Ўзбекистон иқтисодий салоҳияти бўйича МДҲ мамлакатларининг етакчи гуруҳига кирган, Қозоғистон эса унчалик ривожланмаганлар гуруҳида эди. Орадан 25 йил ўтди, энди аҳвол қанақа? “Каримов ўзини буюк иқтисодчи деб ҳисоблаб, бозор иқтисодиётига ўтишнинг “ўзбек модели” ҳақидаги чўпчаги билан халқни алдаб юрганида Қозоғистон президенти Назарбоев ўз атрофига халқаро даражада таниқли иқтисодчиларни йиғиб, биргаликда кризисдан чиқиш режасини тузди”, деб ҳисоблайди тошкентлик профессор Зоҳид Ҳақназаров. Унинг мақоласини муштарийлар эътиборига ҳавола этамиз.\n07.03.2017 05:04 msk\nОлтинчи март куни Ўзбекистоннинг яқинда сайланган президенти Шавкат Мирзиёевнинг Туркманистонга икки кунлик давлат ташрифи бошланди. Шуниси аҳамиятлики, бу Ислом Каримов вафотидан кейин қўшни мамлакат раҳбарининг илк марта бошқа мамлакатга ташрифи бўлади. Ўзбекистон раҳбарининг бўлажак давлат ташрифи бўсағасида, 1970-1990-йилларда Туркманистонда юқори лавозимда бўлган собиқ амалдор бу мамлакатда ўзбеклар қандай яшаши ҳақида бизга сўзлаб беришга аҳд қилди.\nСўнгги йигирма йил давомида Марказий Осиёда нафақат Ўзбекистон Ислом ҳаракати тарихини, балки ҳатто ўн икки йил олдин содир бўлган Андижон қирғини ҳақида ҳеч нарса билмайдиган авлод улғайди. Шу бугун эътиборингизга ҳавола қилаётганимиз каби мақолалар ёш аудиториянинг тарих хотирасидаги оқ доғларни тўлдиришга ёрдам беради. Гап Ислом Каримовнинг 1991 йил декабрда Наманганда Тоҳир Йўлдошев билан учрашувчи ҳақида кетмоқда. Ўқинг, кўринг ва тингланг.\n“Ҳурматли Шавкат Миромонович, сизни мушкул вазиятга тушиб қолган оддий инсон сифатида кўриб, мурожаат қилмоқдаман. Бу вазиятдан муносиб равишда чиқиш йўли бор. Бу унчалик мураккаб эмас: шунчаки амалдаги Конституцияга мувофиқ равишда иш юритиш керак – айнан Конституция сизнинг асосий кундалик қўлланмангиз бўлиши керак. XVIII асрда яшаган украин дарвиши Григорий Сковорода айтганидек, “керакли нарсаларни осонлаштирган ва қийин нарсаларни кераксиз қилган Худога шукр”...\n02.12.2016 18:18 msk\nИслом Каримовнинг 25 йиллик даврида Ўзбекистонда шунчалик кўп муаммо йиғилиб қолдики, президент в.в.б. Шавкат Мирзиёевнинг “виртуал қабулхонаси” фуқаролар учун бир юпанчиқ бўлди: улар янги раҳбарга мурожаат қилганда энг жиддий муаммолар ва кўнгилсизликларнинг ҳал бўлиши йўлидаги орзу-истакларини баён қилмоқда. Янги ўзбек лидерига мурожаатлар тажрибасидан келиб чиқиш айтиш мумкинки, уларнинг бирортаси ҳам эътиборсиз қолмаяпти. Аммо амалдорлар кўпчилик ҳолларда одамларнинг ташвишли масалаларини ечишга расмий тарзда ёндашиб, қуруқ ёзма жавоблар билан кифояланмоқда.\nТуркия президенти ҳамда Ўзбекистон президенти вазифасини бажарувчи Шавкат Мирзиёев, улар бировга ёқадиларми ёки йўқми, ўзларини прагматик, эски дилсиёҳликларни унута оладиган ҳамда муносабатларни қайтадан барпо этишга қодир сиёсатчилар сифатида намойиш этмоқдалар. Узоқ йиллар давом этган ўзаро таъна-маломат ва гина-кудуратлардан сўнг турк-ўзбек муносабатлари иқлимини тезда яхши томонга ўзгартира оладиларми?\n“Фарғона”га ўз манбаларимиздан маълум бўлишича, НАТОнинг Марказий Осиё бўйича алоқалар маркази (Тошкентда жойлашган) келгуси йилда ёпилади. Бу офис Шимолий Атлантик альянснинг минтақадаги барча мамлакатлар билан алоқаларини бошқарар эди. Бунга нима сабаб бўлди? Бу саволларга жавоб олиш учун биз марказ раҳбари — Розария Пульизи билан боғландик, у барча саволларимизга жавоб беришга рози бўлди.\nҚозоғистон vs Ўзбекистон: Ғайирлик ва лидерлик\n16.11.2016 09:24 msk\nҚозоғистонда доим Ўзбекистонга нисбатан анчагина ғайирлик билан қараб келишган. Тошкентда метро қурилганми, бўлди, Олма-Отада ҳам бўлиши керак. Пойтахтдаги аҳоли миллионга етмайдими? Атрофдаги посёлкаларни қўшамиз! Олма-Отадан Астанагача тезкор темирйўл қурсак, ўзбек “Афросиёби” ортда қолиб кетади. Сиёсатда ҳам шунақа “бизники барибир зўр бўлади” тамойили қўлланади.\nТожикистон-Ўзбекистон: Мамлакатлар ўртасидаги муносабат тубдан ўзгариши мумкинми?\n1916 йилги қўзғолонга 100 йил тўлиши муносабати билан: Тарихчи қайдлари\nСайловдан кейинги Ўзбекистон: Президент Каримовнинг собиқ “рақиблари” нима билан шуғулланмоқда?\nЎзбекистон: Мухолифатчи Тожибой-ўғлига сиёсий партия тузишга рухсат берилдими?\nРоссия оммавий ахборот воситалари зўр бериб Ўзбекистон билан Қирғизистон ўртасида уруш бошланиши эҳтимоли тўғрисида “хушхабар” тарқатмоқда\nПўлат Охунов. Ўзбекистонда мустабидликнинг ибтидоси\nДоктор Номоз Нормўмин: “Мусулмонлар диктатурага қарши курашишлари лозим” (давоми)\nФранция Гулнора Каримовага қарашли кўчмас мулкни ҳибсга олди\n“Ўзбекистонда инқилоб ҳеч кимга керак эмас”\nЎзбекистон: Ҳамма ишлар бир кишининг хавфсизлиги учун\nБизнинг йўлимиз тоқатлилик, бағрикенглик ва кечиримлиликдир!\n“Бирдамлик”нинг ўн йиллиги: Ғояларга қараганда шахс жозибалироқ кўринганида\nГулнора Каримова: “Эътибор беринг, мен демократия сўзини ишлатмаяпман”\nЎзбекистон: "Эрк" – шундай партия бор?\nСўз ўзбек мухолифатига: Таназзулми ва инқирозми ёки бирлашув ва ривожланиш?\nИслом Каримов: Воқеликдан йироқда\n«Давлат – бу мен», ёки Гулнора Каримова билан учрашишга уриниш самарасиз кечгани тўғрисида\nКаримовнинг жон талвасаси: Юртбоши ўзини ва мамлакатни боши берк кўчага тиқди\nПрагада мухолифатдаги Ўзбекистон Халқ ҳаракатининг иккинчи қурултойи бўлиб ўтди\nКаримов Путин билан гаплашди ва НАТО билан келишиб олди\nЎзбекистон: Ислом Каримовнинг ангишвоналари остида нима бор?\n“Бирдамлик” ҳаракати Ўзбекистон Ўзбекистон Конституцияси кунига бғишлаб ғайри оддий акция ўтказмоқчи\nЎзбекистон: Таниқли мухолифатчи Муҳаммад Солиҳ Ислом Каримовни тинч йўл билан сиёсий саҳнадан кетишга мажбур қилмоқчи\nЎзбекистон: Мухолифатдаги янги “Ўзбекистон Халқ ҳаракати” фуқаровий бўйсунмасликка чақирмоқда\nАҚШ давлат котибининг ёрдамчиси Роберт Блейк Ўзбекистонга ташрифи натижаларидан мамнун\nЎзбекистон: “Бузғунчилар” парламентга сайланмайдилар...\nЖенева: БМТ Бош котиби Эрон президентининг Ирқчиликка қарши кураш бўйича конференциядаги чиқишини қоралади\nРоссия-Ўзбекистон: Медведев Тошкентга “жуда ва жуда вақтида” келди\nАҚШ Янги демократиялар институти Ўзбекистон Ташқи ишлар вазирлигида муддатсиз аккредитация олди\nЎзбекистон: Хоразмнинг собиқ ҳокими наркобаронми?\n“Ҳокимият юзи”: Ўзбекистон президенти Хоразмга янги ҳоким тайинлади\nЎзбекистон МСК Конституцияни эътиборга олмай, И. Каримовни президентликка номзод сифатида рўйхатга олди\nЎзбекистон: Тахтга ўтириш сирлари ёки Ислом Каримовнинг биринчи марта республикага қандай раҳбар бўлгани ҳақида\nҚозоғистондаги парламент сайловларида яна мамлакат президенти ғалаба қозонди\nТуркия Марказий Осиёнинг туркий тилли давлатлари билан бўлган виза тартибини бекор қилиш ниятида\nЎзбекистон президенти сайлов олдидан ўз-ўзини реклама қилишни бошлаб юборди\nЎзбекистон ТИВ ЕИнинг санкцияларни узайтириш ҳақидаги қарорини “нохолис ва асоссиз” деб атади\nМарказий Осиё: мавжуд сиёсий режимлар эволюцияси йўллари ва имкониятлари\nМиллий Нажот қўмитаси БМТга мурожаат қилди\nЎзбекистон Россияга муҳтамал “фавқулодда вазиятлар” учун ўз аэродромини тақдим қилади\n“Фарғона.Ру” АА эксперти: “Ниёзовдан кейин Туркманистонга лидер бўлишга қодир одам йўқ”\nЕвропа Иттифоқи делегациясининг Ўзбекистонга ташрифи журналистлар ва ҳуқуқ ҳимоячилари учун ёпиқ\nЭкспертлар фикри: Афғонистондаги тобора ёмонлашаётган вазият тезроқ ҳал этилиши керак\nЯнгиланган Конституция Қирғизистоннинг ривожланиши учун имкон яратади\nСамарқандда россиялик сиёсатшунослар иштирокида икки кунлик давра суҳбати бўлиб ўтди\nҚирғизистон: мамлакат жанубидаги митингчилар расмийлар ва мухолифатчилар эришган муроса натижаларидан хафалар\nЭски мухолифат янги президентни ағдаришга уринмоқда. Аммо Бакиев осонликча кетмайди


Тошкентдаги Инҳа университетида «Очиқ эшиклар куни» ўтказилади\nва касб-ҳунар коллежлари ўқувчилари ҳамда уларнинг ота-оналари учун «Очиқ эшиклар куни»ни ўтказади. «Очиқ эшиклар куни» жорий йилнинг 16 февралида, ... университети биносида (Зиёлилар кўчаси, 9) соат 10:00да бошланади. «Очиқ эшиклар куни» давомида ташриф буюрувчилар университет ҳамда у ерда ...\nБухоро “Баркамол авлод” болалар марказида Очиқ эшиклар куни бўлиб ўтди (фото)\nшиори остида ҳар йили анъанавий тарзда ўтказилиб келинадиган “Очиқ эшиклар куни” тадбири бўлиб ўтди. “Очиқ эшиклар куни” тадбирига ... ҳамда Ахборот ресурс маркази билан ҳам яқиндан танишдилар. “Очиқ эшиклар куни” тадбири Оммавий ахборот воситалари билан ҳамкорликда ...\nДавлат солиқ қўмитасида Очиқ эшиклар куни ўтказилди\nучраётган муаммолар ва уларни ҳал этиш йўллари» мавзусидаги Очиқ эшиклар куни бўлиб ўтди. Давлат солиқ қўмитасида Очиқ эшиклар куни Тадбирда ... хизматлари кўрсатувчи давлат органига айлантирилди. Ташкил этилган Очиқ эшиклар кунида 925 та корхоналар ва 118 та жисмоний шаслар, шундан ...\nколлежларининг ўқувчилари ҳамда уларнинг ота-оналари учун «Очиқ эшиклар куни» ўтказади. Бу ҳақда университет матбуот хизмати хабар ... хабар берди. Бу йил Тошкент шаҳридаги Инҳа университети маъмурияти «Очиқ эшиклар куни»ни 27 июнь ва 4 июль кунлари ўтказади. У соат 16:30 дан ...


Рўза тутиб толиқиб қолмаслик учун… – "Тасвир" нашриёт уйи\nРўза тутиб толиқиб қолмаслик учун…\nМуборак рамазон ойи барча мусулмонлар учун азиз ва муқаддасдир. Рўза нафсни тийишга, сабр-бардошли бўлишга ўргатади ҳамда саломатликка маълум даражада ўз таъсирини ўтказади. Аммо айрим кишилар рўза тутиб толиқиб қолишади, бу жараён айримларга эса умуман таъсир қилмайди. Хўш, нега шундай? Рўза тутиб толиқиб қолмаслик учун нималарга эътибор бериш лозим?\nЗамонавий тиббиёт нуқтаи назари билан қарайдиган бўлсак, рўза фақат ва фақат соғлом кишиларнинг саломатлиги учун фойдалидир. Яъни у айрим касалликларнинг олдини олади. Бу фақат тўғри, яъни ифтор ва саҳарликда овқатланиш меъёридан ўтмай тутилгандагина ўз самарасини беради. Чунки рўза тутиш танани бир йил давомида тўпланиб қолган зарарли токсинлардан тозалайди. Юрак, ошқозон-ичак, буйрак, жигар, ошқозон ости бези доирасидаги барча аъзоларга маълум муддат дам бериб, янада кучлироқ бўлиб қувватга кириш имкониятини яратади. Шу тариқа рўзадан сўнг вужудимиз тартибли ишлай бошлайди. Натижада кексайиш жараёни секинлашиб, умр узаяди.\nРўза тутиш сезги аъзоларнинг ишини ҳам мустаҳкамлайди, хотирани, кишининг фикрлаш қобилиятини кучайтиради.\nШунингдек, у организмдаги ортиқча ёғларни эритиб, ҳаддан зиёд оғирликни камайтиради. Зеро, замонавий тиббиёт рамазон ойида ва йилнинг бошқа пайтларида вақти-вақти билан тутиб туриладиган рўза озишнинг энг яхши ва безарар усули эканини аллақачон илмий жиҳатдан исботлаб берган.\nКун давомида организм қандай қилиб очлик ва ташналикка кўникаркин, дея ажабланяпсизми? Маълумотларга кўра, рўза тутишга ният қилинганида бош мияга маълум “сигнал” юборилиб, у бутун организмни очликка тайёргарлик кўришга буюради ва тана ўзини кун бўйи давом этадиган очлик ва ташналикка мослаштириб боради.\nРўза тутиш ҳамманинг саломатлигига бирдек таъсир қилмайди. Орамизда шундай кишилар ҳам борки, ёзда кунлар узун ҳаво ҳарорати юқори бўлганлиги учун рўза тутмасалар ҳам ўзларини яхши ҳис қилишмайди.\nРўза тутиш қуйидаги касалликлар билан оғриган беморларга умуман мумкин эмас:\nЮрак хасталиги билан оғриганлар — ёзда киши кўп терлайди, натижада тез-тез суюқлик ичилмагач, тана сувсизланиб, қон қуйилади. Бу ҳодиса киши ички аъзолари ишемиясига ҳамда қон томирларида тромблар ҳосил бўлишига олиб келади.\nОшқозон-ичак хасталиклари билан оғриган беморлар ҳам рўза тутиши мумкин эмас. Айниқса, ошқозон ва ўн икки бармоқ ичагида яраси бор кишилар рўза тутмай, тез-тез кам миқдорда овқат истеъмол қилиб туришлари керак. Агар улар рўза тутса, ошқозон ости безлари ишлаб чиқарадиган кислота (панкратин) ошқозонга вақтида етказилмаслиги сабабли яралар очилиб, кишининг аҳволи оғирлашади, кўп қон йўқотади.\nЖигар, ўт йўли ҳасталиклари билан оғриган беморлар эса рўза тутишлари натижасида кун бўйи овқат емай, кечга бориб бирданига кўп овқат тановул қилса, овқат ҳазм қилиш тизими бузилиб, кучли оғриқлар хуружига олиб келади.\nЙўғон ичак ҳасталиклари билан оғриган беморлар рўза тутсалар, уларда қабзият ҳолати кузатилиб, дификация жараёни пасаяди. Оқибатда қорин соҳасида кучли айланма оғриқлар пайдо бўлиб, беморнинг аҳволи оғирлашади.\nБулардан ташқари сил, камқонлик (ўта оғир даражаси), ўпка касалликлари билан касалланган, иситмалаётган, қон босими баланд ёки паст бўлиб турган, касалдан энди оёққа турган, жисмонан заиф, ҳомиладорлар, эмизикли боласи бўлган оналар, саломатлигидан шикояти бўлган кексалар, моддалар алмашинуви бузилган, хусусан, қандли диабети бор беморлар, узоқ вақт давомида сурункали касаллик туфайли ҳолдан тойиб қолган одамлар рўза тутишда эҳтиёт бўлганлари маъқул.\nРўзада саҳарлик ва ифторлик таомномасини тўғри ташкил этиш лозим. Бу киши саломатлиги учун муҳим аҳамиятга эга. Чунки эътибор билан қарасак, кўпгина рўзадор кишилар кун бўйи оч қолмаслик учун саҳарликда бирданига кўп овқат ейишади, айниқса, кечқурун қовурилган ёғли ва сергўшт таомларни тўйиб истеъмол қилишади. Бу нотўғри. Кучли калорияли таомлар кун бўйи оч юрган кишининг меъдасига оғирлик қилади, ҳазм бўлиши кечикади. Шу боис ичакларда заҳарли моддалар камайиш ўрнига янада кўпайиб, кишининг аҳволига салбий таъсир қилади. Шундай экан, рўза тутган кишилар саҳарликда енгил, тўйимли, қувватни оширишда ёрдам берадиган таомларни истеъмол қилганлари маъқул. Уларга қатиқли ва сутли овқатлар, буғда пиширилган таомлар киради.\nСаҳарликдаги иштаҳасизликни енгиш учун…\nСаҳарликда бир пиёла илиқ сув, асал, суви қочган нон, суюқ дамланган чой, қаймоқ ва буғда пиширилган енгил овқатлар ейилса яхши. Буғда пиширилган витаминли овқатлар танага енгил сингиб, киши руҳан бардам ва тетик бўлади.\nИфторлик таомлари ҳам кун бўйи оч бўлган ошқозон учун оғир бўлмаслиги лозим. Яъни унчалик ёғли бўлмаган суюқ овқатлар, сабзавот ва кўкатлардан тайёрланган салатлар истеъмол қилиш мумкин. Таомларни эса оз-оздан, бўлиб-бўлиб еган маъқул.\nМуҳими, рўза даврида меъёрида овқатланишга амал қилинг. Шундагина меъда зўриқиб қолмайди, рўза туфайли соғайиб бораверасиз.\nШўр таомлар кишини чанқатади\nТашналик сизни безовта қилмаслиги учун сут ва қатиқли таомлардан кўпроқ истеъмол қилинг. Чунки сут билан пиширилган таомлар кишини чанқатмайди. Шунинг учун саҳарликда биринчи таоми сифатида сутли бўтқалар, ширгуруч ҳамда қуртова, окрошка каби овқатларни истеъмол қилиш керак.\nТузи кўп бўлган таомлардан истеъмол қилмасликлари керак. Салатларни ҳам, иложи бўлса, тузини бир оз камайтирган ҳолда истеъмол қилинг. Тузланган, дудланган ва консерваланган маҳсулотлар эса чанқоқни кучайтиради.\nолий тоифали шифокор-гастроэнтеролог.


Бишкек мактабларида карантин эълон қилинди\n15:40 02.12.2016 (Янгиланган 16:17 02.12.2016)\nАйни вақтда Бишкекдаги умумтаълим мактабларида давомат жуда пасайиб кетган. Шаҳардаги 93та мактабдан 35тасида ўқувчиларнинг 20 фоизи ўқув машғулотларини касаллик туфайли қолдираяпти\nТОШКЕНТ, 2 дек — Sputnik. Бишкекдаги барча мактабларда грипп туфайли ёпилди, деб хабар тарқатмоқда Спутник Қирғизистон нашри.\nХабарга кўра, Айни вақтда Бишкекдаги умумтаълим мактабларида давомат жуда пасайиб кетган. Шаҳардаги 93та мактабдан 35тасида ўқувчиларнинг 20 фоизи ўқув машғулотларини касаллик туфайли қолдираяпти. Шу боис, вице-мэр Ойгул Рисқулова раислигида шаҳар мэрияси таълим бошқармасида ижтимоий аҳамиятли ва хавфли инфекциялар бўйича мувофиқлаштирувчи қўмитанинг мажлиси ўтказилган.\nТаъкидланишича, Бишкекдаги барча мактаб муассасалари 7 ўқув кунига — яъни 5декабрдан 12 декабр кунига қадар ёпилган.\nРасмий маълумотларга кўра, бугунги кунга келиб ўқучиларнинг 28-30 фоизи ва ўқитувчиларнинг 20 фоизи касалланган.\nКарантин амал қилган муддатда мактаб ўқувчилари иштирокида барча тадбирлар бекор қилиш тўғрисида буйруқ берилган.\nМактабгача болалар муассасаларда болалар боғчаларининг санитария-гигиена ҳолати устидан назоратни кучайтириш буюрилган.\nўқувчилар, мактаблар, Бишкек, карантин, грипп


15 декабрь, 2020, 15:39\nТеглар:ФК Бухоро | Жамшид Саидов | Суперлига\nЖамоаси билан про-лигага равона бўлган мураббийдан якунига етган мавсум хусусида.\n26 та ўйинда 14 очко тўплай олган “Бухоро” Суперлигани тарк этди. Клуб бутун бошли мавсум давомида бор-йўғи битта ўйиндагина ғалаба қозонди холос.\nМавсумнинг ярмидан бош мураббийликка олиб келинган маҳаллий мутахассис Жамшид Саидов ҳам ҳар қанча уринмасин барибир муаммолар гирдобидаги “Бухоро”ни кучлилар орасида сақлаб қола олмади. У муваффақиятсизлик сабаблари юзасидан sports.uz мухбири билан суҳбатда бўлди.\n- Биласизми, мен бош мураббий сифатида ҳаракат қилдим, қўлимдан келганича ишладим, - деб гап бошлади Саидов. - Футболчилардан ҳам максимал даражада талаб қилдик. Ўзингиз биласиз, кўпроқ ёшлар билан ишладик. 70-80 фоиз ўйинчиларни ўринбосарлар жамоамиздан олдик. 3-4 киши кетиб қолди. Футболчиларга тажриба етишмади-да. Бу нарса ўйинларимиз давомида билиниб турди.\n- Мавсум давомида клубда молиявий муаммолар борлиги ҳақида эшитиб турдик. Бу ҳам барибир жамоа ўйинига ва натижаларига таъсир қилмасдан қолмайди. Айни пайтда клубнинг қанча қарзи бор?\n- Ҳа, таъсири бор. Айрим футболчилар олти ой, яна айримлар беш ойдан бери маош олмаган. Шунинг учун уларга мотивация бериш ҳам қийин бўлди. Неча марта ўйинчилар ўйинга ва машғулотга чиқмаймиз, деб туриб олди. Мана шундай ҳолатлар ҳам бўлди. Пул йўқлиги таъсир кўрсатди.\n- “Бухоро” футболчилари қарздорлик масаласи бўйича ПФЛга арз қилишаётгани ҳақида эшитяпмиз. Ҳозир вазият қандай?\n- Футболчиларни шартномалари бор. Унда кўрсатилган пулларни албатта тўлаш керак. Бу нормаль ҳолат. Бошқа клубларда ҳам шунга ўхшаш вазиятлар бўлиб туради. Шунчаки ўйинчилар ўзининг иш ҳақларини олиши керак.\n- Статистикага қарасак, жамоангиз бир қатор ўйинларнинг 90-дақиқасидан кейин гол уриб мағлубиятдан қутилиб қолганини кўриш мумкин. Бу эса “Бухоро”нинг охиригача курашганини кўрсатиб турибди.\n- 11 та дуранг ўйнадик ва 1 та ғалаба бор, холос. Футболчиларга охиригача курашгани учун раҳмат. Бизга қаердадир битта ғалаба етмай қолди. Охирги ўриндалигимизни футболчилар яхши ҳис қилишди ва бундан қутулиш учун астойдил курашишди, фақат таркибимизда ёшлар кўп эди.\n- “Бухоро”да иш бошлаётганингизда ҳам вазият мураккаб эди ва бу сиз учун таваккалчилик бўлганди...\n- Биз мураббийларнинг ишимиз шу – доим таваккал ҳаракат қиламиз, қўлимиздан келганича ишлаймиз. Бизга ҳеч қачон 1-2-3 ёки 4-ўриндаги жамоани беришмайди. Мана қаранг, охирги ўриндаги жамоаларда нечтадан мураббий алмашди-а? “Бухоро”, “Андижон” ва “Сурхон”да ўзгаришлар бўлиб турди. Табиийки, клуб пастки поғоналардами, унда мураббийлар алмашиб туради. Бу бир томондан яхши, яна бир томондан салбий бўлади. Фақат бизга бироз омад етмади. Бир сўз билан айтсак, ўйинчиларимизда тажриба камлик қилди.\n- Таркибни кучайтириш учун молиявий муаммо ҳам таъсир қилдими?\n- Ҳа. Жамоамизнинг федерациядан, меҳмонхоналардан ва яна бошқа жойлардан қарзи бор. Буни ҳам таъсири бор эди. Ёзги трансфер ойнаси вақтида эса яхши ўйинчиларни рўйхатдан ўтказа олмадик. Чунки ПФЛ янгиларни олишимизга рухсат бермади. Шунда ҳам бир амаллаб икки-учта футболчини олдик. Аммо улар ҳам ишончимизни оқлай олмади.\n- Мана шундай қийин пайтда ҳам “Бухоро”ни Суперлигада сақлаб қолишга қанчалик ишонаётгандингиз?\n- Охиригача ишонгандик. Ўзингиз кўрдингиз-ку, мавсум сўнгигача курашдик. Орқага йўл йўқ эди. Яна шуни ҳам айтишим керак, биз барча ўйинларни сафарда ўтказдик. “Бухоро”нинг стадиони таъмирланяпти, келаси йилга тайёр бўлади. Ўз майдонимизда ўйнай олмаганимиз бизга катта минус бўлди. Шунинг учун чемпионатдаги барча – 26 та турни меҳмонда ўтказдик. Бухорода футболни яхши кўришади. Ўз уйимизда ўйнаганимизда барибир ишқибозлар келарди, қўллаб-қувватлашарди. Уларнинг далдаси ҳам бизга қўл келарди ва балки қийин вазиятдан чиқиб олган бўлардик ҳам. Айнан мухлисларимизнинг қўллаб-қувватлаши етишмади, бизга.\n- Охирги пайтларда “Бухоро” клубида пасайиш кузатилаётганди ва бу йил про-лигага равона бўлди. Умуман айтганда, вилоят футболи орқага кетаётгандик. Бунинг илдизи нимага бориб тақалади? Бухоро футболи нима учун оғир ҳолатга тушиб қолди?\n- Футболдан узоқ одамларнинг аралашувлари ҳам кузатилди. Ҳар бир инсон ўз иши билан шуғулланиши керак. Чумчуқ сўйса ҳам қассоб сўйсин дейишади-ку. Айримлари футболда ишлаш осон деб ўйлашади. Бу муаммолардан бири. Шунингдек, футболда молиявий имкониятга ҳам кўп нарса боғлиқ. Чунки бунинг ўзига яраша чиқимлари бор.\n- “Бухоро” про-лигага тушиб кетди. Энди нима қилмоқчисиз?\n- Клубда қолишга ва яна Суперлигага қайтаришга тайёрман. Ҳаммасини вақт кўрсатади.\n- Сизга яқиндан ёрдам берган Александр Хомяков кетадими?\n- Охирги пайтларда Суперлигада жамоалар сони 16 тага ошилиши мумкинлиги ҳақида гап-сўзлар юрибди...\n- 16 та бўлса бизга албатта қулай. Ана шунда жамоамизни қолдиришарди. Барибир иштирокчилар кўпроқ бўлса, яхши футболчилар чиқаверади. Ўйинлар ҳам кўпаяди. Бошқа чемпионатларга қарасангиз ҳам камида 16 та клублар бор. Иштирокчилар кўпайса, рақобат ҳам ортади-да. Аммо жамоаларда молиявий барқарорлик бўлиши ҳам керак. Афсуски, ҳамма клубларимизда ҳам ҳолат бундай эмас. Тушунамиз, пандемиянинг ҳам футболга таъсири бўлди.\n- “Бухоро”даги салбий натижалар мураббийлик фаолиятингизга қанчалик таъсир қилади, деб ўйлайсиз?\n- Бундай вазиятга биринчи марта дуч келмаяпман, бу учинчиси. Барибир ҳаммаси мураббий учун тажриба мактаби бўлади. Ҳар қандай клубга борсангиз ҳам қандайдир тажриба оласиз. Албатта, Суперлигада молиявий имконият яхши бўлган, тажрибали ўйинчиларга эга жамоада ишлаш осонроқ. Эсимда, шунга ўхшаш жамоада 2016 йили ишлаганман. Ўшанда “Бухоро” билан 4-ўринни эгаллагандик. Вилоят ҳокими катта ёрдам кўрсатганди. Барибир футболчи пул сўрайди, агар у хоҳлаганини бера олмасангиз, унда чўнтагингизга қараб ўйинчи оласиз-да.


bolahuquqlari.uz болажонларга ҳақиқий совға бўлди. “Энг яхши ҳуқуқ тарғиботчиси” танловига старт берилди | insonvaqonun.uz\nБош саҳифа/Адлия идораларида/bolahuquqlari.uz болажонларга ҳақиқий совға бўлди. “Энг яхши ҳуқуқ тарғиботчиси” танловига старт берилди\nТадбирни ўтказишдан асосий мақсад “Жамиятда ҳуқуқий онг ва ҳуқуқий маданиятни юксалтириш тизимини тубдан такомиллаштириш тўғрисида”ги Президентимизнинг Фармони ижроси бўйича олиб борилаётган ишлар, хусусида кенг жамоатчиликни хабардор этиш. Жумладан Адлия вазирлиги томонидан 1 июнь – Халқаро болаларни ҳимоя қилиш куни муносабати билан болалар учун Ўзбекистонда биринчи ва ягона махсус “Bola huquqlari” деб номланган сайт ташкил қилинди. Ёш авлодни ҳуқуқий билимини ошириш, болаларни кичик ёшданоқ қонунга ҳурмат руҳида тарбиялаш мақсадида ташкил этилган ушбу сайт икки турдаги аудиторияга мўлжалланган. Яъни 14 ёшгача бўлган болалар ва ота-оналар. Айнан болажонлар учун мактабгача таълим, мактаб таълими, саломатлик, йўл ҳаракати қоидалари, одоб-аҳлоқ қоидалари, табиатни муҳофаза қилиш, Конституция, бола ҳуқуқига оид конвенция ва бошқа ҳужжатлар ҳақида маълумот ва турли мазмундаги материаллардан ташкил топган. Ота оналар учун эса бурч ва мажбуриятлар, фарзанд асраб олиш, турли ҳаётий вазиятларда ота-оналик мажбуриятларини бажариш ва ҳуқуқларидан фойдаланиш каби муҳим масалаларга оид ҳуқуқий маслаҳатлар жойлаштирилган.\n“Bola huquqlari” сайти одатдаги ҳуқуқий сайтлардан фарқи шундаки болаларнинг ёшига мос, содда, мазмунни очиб беришда инфографика, образлар ва тасвирий воситалар, ёрқин ранглар, расм ва суратлардан унумли фойдаланилган. Сайт уч тилда ўзбек, рус, қорақалпоқ ва лотин алифбосидан таркиб топган. Болажонларнинг ҳуқуқий билимларини сайтда кўнгилочар-интерактив ўйинлар, мантиқий масалалар, тестлар ёрдамида ўзлаштиришга катта эътибор қаратилган.\n— Сайт фақат назарий маълумотлардан иборат эмас. Сайтнинг махсус “Huquqiy o’yinlar”, “Sizning lug'at” бўлимлари алоҳида эътиборга лойиқ. Ушбу бўлимда юридик атамалар ва тушунчалар содда тилда изоҳлаб, фойдаланувчиларнинг ҳаётидан мисоллар келтириш орқали сўзларнинг таърифи бойитилган. Болаларга ҳуқуқий билимларни эгаллашга рағбат уйғотиш масаласи ҳам эътибордан четда қолмаган. Ушбу сайт болаларнинг ҳуқуқий саводхонлигини оширибгина қолмасдан интернетдан қандай фойдаланиш кўникмаларини шакллантириб боришга ҳамда ота-оналар фарзандлари билан вақтларини унумли, баҳс-мунозараларга бой тарзда ўтказишига хизмат қилади деди — Адлия вазирлиги “Ҳуқуқий тарғибот ва маърифат” бошқармаси бошлиғи ўринбосари Ҳаёт Қиличев.\nШунингдек, матбуот анжуманида мутахассислар томонидан жамиятда ҳуқуқий маданиятни юксалтиришда муносиб ҳисса қўшган ҳуқуқ тарғиботчиларининг бу борадаги фидойилигини рағбатлантириб бориш мақсадида “Энг яхши ҳуқуқ тарғиботчиси” танловини ўтказиш билан боғлиқ жараёнлар бўйича маълумотлар журналистларга ва иштирокчиларга тақдим этилди. “Энг яхши ҳуқуқ тарғиботчиси” танловини ўтказиш тартиби тўғрисидаги низомга кўра, танловда Ўзбекистон Республикасининг барча фуқаролари, Ўзбекистон Республикасида яшаш гувоҳномасига эга бўлган фуқаролиги бўлмаган шахслар иштирок этиши мумкин. Танлов ҳар йили май-июнь ойларида қуйидаги наминациялар бўйича ўтказилади.\n-“Ҳуқуқий тарғиботдаги фидойилиги учун”;\n-“Ҳуқуқий маданиятни тарғиб қилувчи энг яхши мутахассис”;\n-“Ҳуқуқий маданиятни тарғиб қилувчи энг яхши журналист”;\n-“Ҳуқуқий маданияти тарғиб қилувчи энг яхши ОАВ”;\n-“Ҳуқуқий маданиятни тарғиб қилувчи энг яхши блогер”;\n-“Ҳуқуқий маданиятни тарғиб қилувчи энг яхши сайт”;\n-“Ҳуқуқий тарғиботдаги энг яхши инновацион лойиҳа”;\n-“Маҳаллада ҳуқуқий маданиятни юксалтиришда фаоллиги учун”;\n-“Ҳуқуқий тарғиботдаги энг яқин ҳамкор”;\n-“Энг ёш ҳуқуқ тарғиботчиси”.\nҲужжатлар 20 июнга қадар қабул қилинади ва 27 июн “Матбуот ва ОАВ куни” ғолиблар муносиб тарзда тақдирланади.\nТадбирда иштирок этган ОАВ вакиллaри соҳа мутахассислари томонидан ўзларини қизиқтирган саволларга жавоб олишди.


6236 Ўқиш режими + -\nАссалому алайкум, муҳтарам Шайх ҳазратлари!\nМана, динимизни элимизни йиғлатиб Аллоҳ таолонинг ҳузурига кетиб қолганингизга ҳам талай вақт бўлди. Сизнинг боқий дунёга сафарингиз биз учун қандай улкан мусибат бўлса, жанобингиз учун айни саодат эканини биламиз. Руҳингиз иллийюнда, жисмингиз жаннат боғларидан бирида мангу қўним топди, иншааллоҳ. Бу ташвишли, тўзонли дунё машаққатларидан халос бўлиб, севганингиз, соғинганингиз – Пайғамбаримиз соллаллоҳу алайҳи васалламнинг суҳбатларига эришгандирсиз? Қизиқ, Сиз у ёқда қандай мартабага эришдингиз экан: боамал олимми ё ростгўй сиддиқми? Ёки эл тинчлиги, дин саломатлиги йўлида жонини фидо қилган аскар мисоли шаҳидликми? Миллатнинг руҳини тарбия қилган валийми ёки ёшлигидан умри ибодатда ўтган обидми? Сизга бу даражаларнинг барчаси берилган бўлса, ажаб эмас.\nҲазрат, амалларингизга, ҳадисларда Сизга ўхшаган сифатли инсонлар ҳақида келган хушхабарларга, Аллоҳнинг биз, уммат қалбига солган илҳомига қараб Сизга жуда гўзал оқибатлар берилганини умид қиламиз. Аммо Сиздан айрилиб қолганимиз, бутун дунёнинг ҳувиллаб, бўм-бўш бўлиб, биз, умматнинг пешвомиз, фахримиздан то рўзи маҳшар айрилиб қолганимиз чидаб бўлмас азоб беради. Сиз дунёга ўзбек деган миллатнинг борлиги, дини Ислом экани, у инсониятга олимлар етиштириб беришини кўрсатиб турган байроқ эдингиз.\nҲазратим, сиз Ислом дея аталмиш улкан бир бўстонга ажойиб бир уста боғбон томонидан экилиб, зилол сув, дин‑диёнат, одамийлик озуқалари билан униб‑ўсган бетакрор дарахт эдингиз. Биз бу дарахтнинг бақувват, айни дамда ўта мулойим танасига суяниб мудраб қолган эканмиз. Сизга ишониб, сиз билан қувониб шунчалар хотиржам пинакка кетибмизки, ҳатто ҳолингизни ҳис қилмай, ғафлатда қолибмиз. Олтмиш уч йил дунёни қувнатиб, бизни эркалаб, динимизга қалқон бўлиб, ниҳоят чарчаб йиқилганингизда биз ҳам Сизга қўшилиб қуладик. Сизга суяниб турган бошимиз тупроққа қорилгандек бўлди. Ислом заминига маҳкам ўрнашган сершох илдизингиз қўпорилганида она замин бағри тўлиши мушкул бўлган ўпқондан қорайиб қолгандек бўлди гўё…\nҲазратим, мен баҳорни севардим, чунки бу фаслда Ҳабибимиз, кўз қувончимиз, нури дийдамиз Муҳаммад Мустафо соллаллоҳу алайҳи васаллам оламларга раҳмат бўлиб дунёга келганлар. У Зотдан неча асрлар ўтиб айни шу фасл, шу ойда динни янгилаш, унутганларимизни эслатиш учун ворис бўлиб туғилдингиз. Ҳа, бу – хосиятли фасл. Аммо баҳорнинг энг ёқимли эпкини, энг тароватли гуллари, энг гўзал ҳислари бўлгани каби момоқалдироқлари, чақмоғу довуллари, селу жалалари ҳам бор. Ўтган баҳор бу довуллар биздан Шайх Рамазон Бутий ҳазратларини олиб кетган бўлса, бу йил Сиз, азиздан жудо қилди. Не ажабки, Сизни олиб кетган бу фаслда бизга навбатдаги мужаддид, Сизни эслатувчи яна бир олим дунёга келган бўлса!\nОлтмиш уч баҳор… Гарчи кўпчилик минг йилда ҳам қила олмайдиган ишларни шу озгина фурсатда, аммо баракали умрингиз давомида бажара олган бўлсангиз-да, жуда қисқа умр кечирдингиз. Мен ҳар сафар институтимиз – ўша сиз ўқиган ва бир муддат бошқарган олий маъҳад фахрийлари сурати осиб қўйилган девор олдидан ўтаётиб «…1952 йилда туғилган» деган ёзувни ўқиб, анча хотиржам бўлар, ҳали анча ёшлар‑ку, деб ўйлар эдим. Аммо нимадир тадбир муносабати билан институтга келганингизда ёшингизга нисбатан анча қариб қолганингиз, соч-соқолингизга тушган оқларнинг тобора кўпайиб бораётганини кўриб, ич-ичимдан эзилиб кетар, беихтиёр ўкиниб кетар эдим. Мен бу ҳисни биринчи марта отамнинг кўзойнак тақиб Қуръон ўқиб ўтирганларини кўрганда туйган эдим. Ҳа, Устоз, Сизни ҳатто йиллардан, оқ мўйлардан, қариликнинг ажинларию доғларидан қизғонибмиз‑у, қандай қилиб азиз жисмингизни тупроққа бериб қўйганимизни билмай қолдик.\nҲазратим, биз худбин уммат Сизни фақат ва фақат бизга тегишли инсон деб билиб, бор юкимизни Сизга ташлаб олдик. Сизга бўлган муомаламизда бизни фитналардан ҳимоя қилишингиз, саволларимизга жавоб беришингиз шартдек муносабатда бўлдик. Жанобингизнинг ҳам ўз шахсий ҳаёти, фарзандлари, оилавий юмушлари борлигини ўйлаб ҳам кўрмадик. Нуқул ўз муаммоларимизни сўйлаб, юрагингизни чарчатдик. Сизни оилавий ширин ташвишларга бироз чалғишга ҳам қўймадик. Йўқ, биз бу нарсалар ҳақида ўйлаш тугул, фақат халақит бериш, вақтингизни ўғирлашга ярадик, холос.\nСизни юрак хуружи олиб кетди, дейишди. Юрак нега хуруж қилади? Майда-чуйда гаплар, бемаъни саволлар, ноўрин шўришлар, ноҳақ айбловларни индамай ичига ютгани, йиллар давомида йиғилган қурумларни ҳазм қила олмаганидан кейин исён этади-да. Бу юрак ярим аср халқ дарди билан, унинг озорларига сабр қилиб яшади-ю, охири чарчаб, Роббининг ҳузурига кетиб қолди. Бу фақатгина бизга зарар бўлди, юрак соҳибига эмас.\nҲазратим, биз эпсизлигимиз сабаб уйимизни босган суваракни ўлдириш, кечаси тунги кийимда ухлаш‑ухламаслик, супургини тикка қилиш каби «глобал муаммолар» билан банд бўлган чоғда Сиз олам тинчлиги, юрт ободлиги, иймон саломатлиги, мусулмонлар, хусусан, ўзбекларнинг тараққиёти ҳақида бош қотирдингиз. Бироқ биз ҳамиша Сизни ўша ўзимизнинг «долзарб масалалар»имиз билан овора қилдик.\nБиз Сизга билиб-билмай, олди-орқамизга қарамай бемаъни саволлар берганимиз, «Китоб ўқинглар», дея қилган насиҳатингизга қулоқ осмай, билганимиздан қолмай, сайтни енгил‑елпи саволларга тўлдириб, ўзимиз тинчгина ухлаб ётган кечаларда юрагингиз бефаросатлик билан қўллаган қўпол сўзларимизнинг заҳридан ухлолмай зирқираб чиққандир, эҳтимол? Ҳа, Ҳазрат, буни тан олиш қанчалар қийин, қанчалар уятли бўлмасин, Сизни биз адо қилдик. Халқ бўла олмаган, ақлини ишлатмаган биз ноинсофлар юрагингизни ишдан чиқардик. Жуда ҳижолатдамиз, бизни кечиринг.\nҲазратим, мен Сизни тушларимда кўп кўрар эдим. Илк бора ўн бир ёшимда «Иймон» китобингизни ўқиб Сизни танидим. Орадан ўн уч йил ўтиб, ўтган баҳорда 16 март куни Сизни жуда ҳам яқиндан кўриб, суҳбатингиз, дуойингизни олиш насиб этди. Ўшанда чет эл сафарига отланиб турган турмуш ўртоғим билан борган эдик. Сизнинг одми кийимингиз, нуроний чеҳрангиз, ҳайбатингиз мени гангитиб қўйганди. Сизни кўришим билан ўз-ўзимдан йиғлаб юбордим. Хўжайинимнинг орқасида туриб Сизга қараб-қараб олган эдим. Ахир, олимнинг юзига боқиш ҳам ибодат‑ку! Мен бу кунни ўн уч йил кутган эдим‑да! Бизга худди аввалдан танишдек самимий, меҳр билан муомала қилиб, хайр-барака сўраб дуо қилган эдингиз. Қийинчиликлар эзиб, хафа бўлиб юрган дамларимизда Сизнинг бу самимий илтифотингиз бизни энг бекам, бахтиёр кишиларга айлантирди.\nБиз уйгача гаплашмай, ҳозир бўлиб ўтган ҳодиса тушимизми, ўнгимизми, ажратолмай қайтдик. Бироздан сўнг турмуш ўртоғимдан «Ҳазратга қарадингизми?» деб сўрасам, «У кишининг юзларига бу кўзлар билан қараш мумкинмикин?» дея жавоб берди. Ҳа, Ҳазратим, бу бир содда мухлисингизнинг самимий ҳурматининг ифодаси, юрагининг тубидан чиққан дил сўзлари эди. Биз Сизни ҳатто кўз қарашларидан ҳам қизғонар эдик, энди қандай қилиб тупроққа бериб қўйдик-а?!\nҲазратим, қадрингизни Сизни йўқотгандан кейин яна ҳам чуқурроқ ҳис қилдик. Сизни бутун миллат, бутун уммат – барча‑барчамиз баробар, бир хилда суйган эканмиз. Бунга Сиздан кейин армон, соғинч, муҳаббат билан ёзилган эсдаликлар, изҳорларни ўқиб яна бир бор амин бўлдим. Уларнинг ҳар бирида бир хил туйғу бор, худди менинг ичимдаги айтилмаган гаплар бор. Ҳа, Аллоҳ субҳанаҳу ва таоло Ўзи севган, назар солган бандасининг муҳаббатини ҳамманинг қалбига ана шундай бир хилда солиб қўяр экан.\nСиз кетган ўша совуқ туннинг қуёшсиз тонгида бу мудҳиш хабарни эшитиб, карахт бўлиб қолдик. Ҳар доим мусибатли хабар эшитганда истиржо айтадиган тилим бугун «Нега?», «Қандай қилиб?», «Энди нима бўлади?» дейишгагина айланди. Сал ўзимга келгач, «Эсиз Ҳазратим», деб йиғлай бошладим. Мусибатнинг бутун даҳшатини ҳис қилганимда эса «Эсиз уммат, эсизгина биз», дейишга тушдим.\nОта‑онаси вафот этган инсоннинг қалби бўшаб, унга дунё ҳувиллаб қолгандек туйилади. Уларнинг меҳрини, дилтортар сўзларини, бутун борлиқларини қўмсаб тополмай маҳшаргача азобланамиз. Етмиш ёшда ҳам ота‑онасидан айрилган киши мунғайиб етим бўлиб, ғариб бўлиб қолади. Сиз миллат ва умматнинг маънавий падари, руҳий тарбиячиси эдингиз. Вафотингиз нафақат аҳлингиз, фарзанду шогирдларингизни, балки бутун Ўзбекистонни, мусулмон умматини ғариб қилиб қўйди. Бутун бир миллат етим бўлиб қолди. Ҳар ким ўзича, ўз савияси даражасида куйди. Миллат етим, уммат етим, берилган саволлар етим, иш столию, китоблар етим…\nҲазратим, мен ҳар куни, ҳар хил мавзуда Сизга мактуб ёзгим келар эди‑ю, бунга журъат қила олмасдим. Аммо яқиндагина ўзим орзу қилган бир мавзу – сизни вояга етказган аёл – онангиз ҳақларида китоб ёзиб, биз муслималарга дастуриламал тақдим этишингизни сўраб хат ёзган эдим. Мен сиздан онангиз ҳақида эсдалик ёзишни илтимос қилибман-у, кўп ўтмай жанобингиз ҳақларида хотиралар ёзишимизни ўйлаб ҳам кўрмабман. Сизни юз йил яшайсиз деб ўйлар, умрингизни зиёда қилсин, деб Аллоҳдан сўрар эдим. Аммо на илож, ажалга чора йўқ. Бутун умр суннатни тирилтириб яшаб, кетишда ҳам бу ишни тарк этмадингиз. Аллоҳ Сизни раҳматига олсин!\nМана, йигирма уч кун ўтдики, ўтирсам ҳам, турсам ҳам кўз олдимдан чеҳрангиз, хаёлимдан ёдингиз кетмайди. Сиздан кейин тўрт кун ўтиб дунёга келган чақалоғимга қарасам ҳам, Сизнинг чақалоқ бўлган ҳолингизни тасаввур этаман ҳатто. Ҳали уч ёшга тўлмаган қизимга қараб, унга асал бериб танглайини кўтарганингиздаги «Ие, ажойиб қиз экан-ку бу! Исмига мос, энг яхши аёл бўлсин, Исломга ҳизмат қиладиган инсон бўлсин», деган гапларингиз қулоғим остида ҳануз янграйди.\nҲазратим, мен ҳам барча аҳли Ислом қатори ўша кундан бери оилангиз ҳақида дуодаман. Аллоҳнинг Ўзи фитналардан асрасин! Яратгандан сўраганим – аҳлингизга сабр, Аллоҳнинг ҳифзи-ҳимояти бўлсин! Сизнинг улар ҳақида қилган дуоларингиз мустажоб бўлиб, яратган Эгам паноҳида асрасин! Аллоҳ ўрнингизни босувчи ворислар чиқариб, мусибатзада мусулмонлар қалбига малҳам қилсин! Яқинларингизга сабру жамил, ажру азим ато этсин! Ҳажрингизда ёнган ўксик қалбларимизга Ўзининг муҳаббати юпанч бўлсин! Ҳамма учрашадиган КУНда Сиз билан ёруғ юз ила, аброрлар сафида кўришишни биз, бечораларга ҳам насиб этсин! Роббимнинг ҳузурида Пайғамбарлар даврасида, сиддиқлар сафида, яхшилар қаторида, Муҳаммад Мустафо жанобимиз соллаллоҳу алайҳи васалламнинг байроқлари остида кўришгунча алвидо, ҲАЗРАТИМ!\nЗебинисо Қутбиддинхон қизи\nАёл нега қовурғадан яратилган?\nОҳ, мусибатимда ҳамдардим, Устозим!\nДинимизда кун санаб майитни йўқлаш борми?\nБисмиллаҳир роҳманир роҳим Сизу бизни инсон қилиб яратган ва ўзининг ҳақ динида қилган Аллоҳ таолога чексиз ҳамду санолар бўлсин. Ҳаётимизни ҳар бир жабҳасида давоми...\n01:21 / 03.02.2017 3014\nАвгуст ойи Америкада мусулмонлар ойи дея эълон қилинди\nманба httpwww.islamisemya.comaktualnoaktualnonovosti Рус тилидан Гўзал таржимаси Август ойи Америкада мусулмонлар ойи дея эълон қилинди Американинг Калифорния штатида 2016 йил давоми...\n10:28 / 11.03.2017 2008\nУмранинг баҳорги мавсуми февраль ойида бошланади\nЎзбекистонда Умранинг баҳорги мавсуми ва 2015 йилдаги Макка ва Мадина шаҳарларида ўтказиладиган Рамазон маросимларига тайёргарликлар бошланди. 2014 йилнинг давоми...\n03:47 / 31.01.2017 2237\nМуборак мавлид ойлиги бошланди\ngallery linkfile sizemedium ids11739,11740,11742,11741,11743,11744,11745,11746,11747,11748,11749,11750,11752 orderbyrand Муборак мавлид ойлиги бошланди Биз учун Исломни ихтиёр этиб, мусулмон қилган, ҳақ йўлга ҳидоят давоми...\n19:47 / 24.02.2017 2585\n22:00 / 07 декабрь 230\n22:00 / 03 декабрь 208\n22:00 / 28 ноябрь 488\n07:12 / 25 ноябрь 9951\n22:00 / 23 ноябрь 1151\n11:17 / 14.01.2020 135822


“ШЎРТАН” - “ҚИЗИЛҚУМ”: ЎЗАРО УЧРАШУВЛАР ҲИСОБ-КИТОБИ\nМазкур жамоалар Ўзбекистон миллий чемпионатлари давомида ҳозирги кунга қадар ўзаро 23 марта учрашишган.\nКУБОК САМАРҚАНДГА ЙЎЛ ОЛДИ\nШу йилнинг 5-10 ноябрь кунлари Ғузордаги “Ғузор болалар футбол маркази” стадионларида 2005-2006 йилларда туғилган футболчилар ўртасида марҳум мураббий Эшмурод Чоршанбиев хотирасига бағишланган турнир бўлиб ўтди.\nҚарши "Марказий" стадионида "Насаф" - "Шўртан" учрашуви бўлиб ўтди.\nЯРИМ ФИНАЛЧИЛАР НОМИ АНИҚ БЎЛДИ\nКеча шу йилнинг 5 ноябрь санасидан эътиборан бошланган 2005-2006 йилларда туғилган футболчилар ўртасида марҳум Эшмурод Чоршанбиев хотирасига бағишланган турнир гуруҳ баҳслари ўз ниҳоясига етди.\nБугун “Ғузор болалар футбол маркази” стадионларида 2005-2006 йилларда туғилган футболчилар ўртасида марҳум мураббий Эшмурод Чоршанбиев хотирасига бағишланган турнирнинг ярим финал баҳслари бўлиб ўтди.\n< Oldingi1234Keyingi >\nМамлакатимиз чемпионатининг 8-туридан ўрин олган учрашувлардан бири Ғузорда "Шўртан" ҳамда Жиззахнинг "Сўғдиёна" жамоалари ўртасида бўлиб ўтди.\nСўнги йилларда “Шўртан”да фаолият юритган тажрибали футболчи – Ботир Қодирқулов оёғидан жиддий жароҳат олиб, жорий мавсумдан ўз имкониятларини мураббийликда синашга қарор қилганди.\nИхтиёр Каримов: Ниҳоят натижага эришдик\nБугун, Фарғонада бўлиб утган "Нефтчи" - "Шўртан" учрашувидан сўнги матбуот анжуманинг биринчи қисмида - меҳмонлар жамоаси бош мураббий вазифасини бажарувчи - Ихтиёр Каримов иштирок этди.